GEDPOLITICA 1 
NR.1(1)7/2002, ANI 


ETNOPOLITICA 


COMUNITĂȚILE ROMÂNEŞTI DIN DREAPTA DUNĂRII 


Emil Ţârcomnicu 


Situaţia actuală a comunităţilor româneşti din dreapta Dunării 


„Când se vede că poporul român avea altă dată o putere de răspândire atât de mare, 

încât după ce umpluse ţările sale de baştină, mai rodia şi departe peste hotarele lui, pe de o 

parte până pe coastele Asiei, pe da alta, până pe acele ale mării Adriatice, iar în sus până prin 

Podolia, Galiţia şi chiar Moravia, şi până de cealaltă parte a râului Bug din Rusia, ne facem o 
altă idee despre însemnătatea corpului etnic ce astăzi este atât de redus. ” 

(Teodor Burada, 1894, p. 4) 


Neamul românesc, risipit între Bug şi munţii Pindului, ar trebui să aibă ca bază de susținere statul 
român. Românii reprezintă unul din popoarele autohtone din această parte a Europei, fiind singurii 
moştenitori ai romanităţii orientale. Geneza neamului românesc a avut loc, aşa cum arată studiile 
lingvistice, atât la nord cât şi la sud de Dunăre, existând, până la venirea slavilor (sec VI-VII), o 
continuitate etnică de o parte şi de alta a acestui „drum fără pulbere”, fluviul nefiind o frontieră etnică 
despărțitoare. 

Studiile şi cercetările lingvistice au consacrat patru dialecte ale limbii străromâne: daco-româna, 
istro-româna (vorbită de românii din Croaţia, peninsula Istria), megleno-româna (vorbită de românii din 
ținutul Meglen, aflat la graniţa dintre Grecia şi Macedonia) şi aromâna (Grecia, Albania, Macedonia, 
Bulgaria). 

Minoritățile româneşti din Balcani, împărţite după statele în componenţa cărora se află, se 
prezintă astfel (o statistică exactă a acestora este imposibil de realizat, datele oficiale, în privința 
minorităţilor, fiind grosolan falsificate, atât în trecut cât şi în prezent): 

- în Macedonia (aromâni şi megleno-români) 

- în Grecia (aromâni şi meglenoromâni), localizaţi în nord 

- în Albania (aromâni), localizați în sud, dar şi în principalele oraşe 

- în Croaţia (istroromâni), localizaţi în Peninsula Istria 

- în Yugoslavia (aromâni; români recunoscuţi oficial, aflați în principal în Banat; vlahi, 
românii din Timocul sârbesc, Morava) 

- în Bulgaria (aromâni, aflaţi în sud; vlahi, aflaţi în Timocul bulgăresc; români dunăreni, 
aflaţi în satele din lungul Dunării) 

- în Bosnia-Herţegovina, în număr mic 

România nu a făcut niciodată apologia unor schimbări de frontiere în Balcani, dar, astăzi, nu este 
posibil a ne lăuda cu drepturile pe care le acordăm minorităţilor din România atâta timp cât, minorități 
importante româneşti nici nu sunt recunoscute ca existând! 

Statul român actual, pe planul politicii externe, este în defensivă. În afara unor discuţii privind 
situația românilor din Bucovina, acordarea unor burse studenţilor şi elevilor români de peste hotare, 
apariţia unui nou stat român la graniţa de răsărit cu care avem relații diplomatice, acţiunea statului 
român în sprijinirea minorităţilor româneşti este foarte slabă. Nu credem că putem identifica cauzele 

acestei politici defensive doar în situaţia economică dificilă din ţară, vina fiind în principal a elitei 
politice. România (Vechiul Regat) a dus o politică balcanică în situații mult mai dificile decât cea 
actuală, înconjurată fiind de mari imperii. 

Dacă ne referim la drepturile acordate de statele respective minorităţilor româneşti trebuie să 
semnalăm faptul că, după căderea Imperiului Otoman, românii au fost supuşi, în toate aceste state, unui 
proces de asimilare forțată (prin şcoală, administraţie şi biserică), existând doar mici deosebiri între 
politicile promovate. Grecia, astăzi, nu admite existenţa minorităţilor aromâneşti. Nu există! În 
Macedonia şi Albania, aromânilor, neoficial, li se atribuie drepturi socio-culturale, sunt tratative privind 
deschiderea unor biserici şi şcoli româneşti finanţate de statul român. Există asociații şi fundaţii, ziare 
aromâneşti. În Bulgaria situaţia este dificilă: de la problemele create de reprezentanții autorităţii de stat, 
până la nerecunoaşterea minorităţii vlahe din Timoc. Există un liceu românesc şi o biserică la Sofia 
(pentru aromâni), dar vlahii (românii din Timoc şi cei dunăreni) sunt oficial bulgari. În Croaţia, situaţia 
socio-politică postconflict a fost tensionată pentru a putea promova unele politici pentru susținerea 
istroromânilor. În Yugoslavia se găsesc aromâni, români şi vlahi în strategiile autorităţilor sârbeşti, noi 
înțelegând prin toţi aceştia români. Românii din Banat au recunoscute o serie de drepturi specifice 
minorităţilor: asociaţii, ziare, ore de emisie la posturile locale de radio, de curând deschizându-se 
episcopatul de la Vârșeț pentru românii din Banat şi sudul Dunării. Războiul a tensionat însă viaţa 
acestora în raport de majoritatea sârbă. Vlahii din Timoc sunt consideraţi însă sârbi şi nu beneficiază de 
drepturi specifice minorităților. 


Paradoxul integrării în structurile euro-atlantice 


Singura explicaţie, pe care o găsesc, a refuzului clasei politice româneşti de a discuta problema 
minorităţilor româneşti din Balcani, în special a aromânilor din Grecia, vine din dorinţa de a “nu 
supăra” Grecia care, ar putea creea greutăţi României în integrarea în structurile europene şi euro- 
atlantice şi să amenințe cu întreruperea relaţiilor diplomatice cu România. Observăm că “renunțările” 
României în a cere respectarea drepturilor minorităţilor şi a acordurilor şi declaraţiilor internaţionale 
statelor care au minorități importante româneşti, vine de la dorinţa elitei politice de a integra România 
în Uniunea Europeană şi NATO (care au ca principale valori declarate tocmai protecţia minorităţilor şi 
a libertăţilor persoanei). Ajungem astfel la “paradoxul integrării”, paradox definit astfel: nu contează 
adevărul ci numai mimarea respectării unor valori, la care din principiu renunțăm pentru a fi alături de 
statele care le împărtăşesc. Dacă România a acordat minorităților sale drepturi socio-culturale şi politice 
cu mult peste “standardele europene”, pentru a arăta disponibilitatea şi buna credință, în acelaşi timp a 
renunţat să amintească de existenţa a numeroşi români în Balcani. Trimitem soldați să apere drepturile 
altor neamuri şi nu spunem nimic de oprimarea comunităților româneşti din spaţiile învecinate! 

Vizita recentă a unei delegaţii a guvernului român în Macedonia, Albania şi Bulgaria unde s-a 
constatat că oficial românii nu există decât în proporții ridicole față de realitate, guvernele respective 
neasigurând nici un fel de drepturi culturale, a făcut ca în conferinţa de presă din 8.05.2002 să se ia 
poziţie oficial faţă de această situație (se poate observa că nu s-a spus nimic de ţara care are cea mai 
numeroasă comunitate românească din Balcani, anume Grecia). 

Originea Aromânilor 


„Cea dintâi viaţă românească a fost reprezentată, pe lângă locuitorii aceştia romanici 
din insulele şi de pe coastele Mării Adriatice, de populaţia care trăia în regiunile muntoase ce 
mărginesc această Mare. Prin urmare Aromânii, Românii din Peninsula Balcanică, din Pind, 
sunt mult mai vechi decăt, în ce priveşte consolidarea lor, ajungerea la conştiinţa naţională şi 
putinţa de a dezvolta o cultură, oricât de începătoare şi activă, şi, precum Sârbii, în cea dintâi 
Serbie, au fost influențați de Apus, tot sub influența apuseană s-a dezvoltat şi această 
romanitate a noastră din Vestul Peninsulei Balcanice, care era foarte întinsă, atât de întinsă, 
încât Tesalia era o „Mare Ţară-Românească ”, o „,Vlahie Mare”, şi pe lângă aceasta exista o 
„ Tară-Românească de Sus” şi o „Tară Românească mică” în regiunile de la Sudul Tesaliei. Şi 
penetrația românească în Peninsula Balcanică era aşa de puternică, încât călugării de la 
Muntele Athos erau înconjurați de o populaţie românească şi se fereau, pentru sufletul lor, de 
femeile „Vlahilor”; muntele Olimp se ridica de-asupra unui ținut cu desăvârşire românesc. ” 
(Nicolae Iorga 1922, p. 15) 


Cărturarul Vasile Diamandi-Aminceanu, în lucrarea sa despre românii din peninsula balcanică, 
grupa în patru categorii scriitorii moderni care s-au pronunţat asupra originii aromânilor. O primă 
categorie o reprezentau cei care susțineau că aromânii sunt resturile coloniştilor romani!; a doua 
categorie o reprezentau cei care credeau că aromânii provin din coloniştii din Dacia, având aceeaşi 
origine cu românii”; un alt treilea grup de scriitori credeau că aromânii sunt un amestec de mezieni, 
traci, bessi şi iliri romanizați, fără a avea o legătură prea mare cu românii“; în sfârşit, o a patra categorie 
o reprezentau cei care susțineau că aromânii sunt urmaşii colonilor romani din Dacia amestecați cu 
mezieni romanizați: evacuarea lui Aurelian a fost totală, dacii retrăgându-se în sudul Dunării, revenind 
în Dacia în sec. al XI-lea sau al XII-lea”. 

O serie de istorici aromâni ca Spiru Lambru (Istoria tis Ellados, tom V, cap. XXV, p. 434, Atena, 
1898), P. Aravandinos (Hronografia tis Ipiru, tom II, p. 33, Atena, 1856), loan Lambridu (Epirotica 
Meletimato, vol II, Meţovo şi Seracu, p. 8, Atena, 1888), lorghiadi (Thessalia, p. 118-119, Atena, 
1880), Triandafil Barta (Peri Epicon Romeon en Elladi, Bucureşti, 1878) susțineau originea latină a 
aromânilor şi legătura de sânge cu daco-românii. 

O teorie stupidă a apărut datorită dezinteresului statului român, conform căreia aromânii sunt un 
popor aparte, fără legătură cu românii, şi de aceea trebuie ca statul român să considere pe aromânii din 
România ca minoritate etnică şi să le acorde un deputat în parlament”. Se trece cu vederea tot ce s-a 
scris în istoriografia şi etnologia românească timp de 150 de ani, toate studiile cercetătorilor români 
(mulți de origine aromână) în această problematică (Nicolae Iorga, Theodor T. Burada, Constantin N. 
Burileanu, loan Caragiani, Sterie Diamandi, Vasile Diamandi-Aminceanu, Silviu Dragomir, Anastasie 


! Le Beau (Histoire du Bas Empire), Hammer (Histoire de l'Empire Ottoman), Jirecek (Geschichte der Bulgaren şi 
în Die Romanen in den Stadten Dalmatiens), Cousinery (Voyage dans la Macedoine) 

? Ami Bouie (La Turquie d'Europe), Poujade (Chretiens et Turcs), Jules Blacard (Epire et Tessalie), Ubicini (Les 
Origines de l'histoire roumaine), El. Reclus (Geographie Universelle), Joncquiere (Histoire de l'Empire Ottoman), 
Leake (Researches in Greece), Weigand (Die Aromunen), Miclosich (Slavische Elemente in Rumunischen) 

? Heuzey (Le Mont Olympe), Thunmann (Untersuchungen uber die Geschichte der ostlichen Europaischen 
Volker), Falmerayer (Fragmente aus dem Orient), Hahn (Reise von Belgrad nach Salonik), Kiepert (Ethnographie 
von Epirus), Hertzberg (Geschichte der Byzantiner und des Osmanischen Reiches), Jung (Romer und Romanen in 
den Donaulandern), Tomaschek (Zeitschrift fur die Oest. Gymn.), Buruy (History of the Later Roman Empire), 
Finlay (History of Greece), Lamouche (La Peninsule Balkanique) 

* Engel, Rossler (Rumanische Studien), Schafarick (Slavische Alterthumer) 

5 La recensământul populației aromânii sunt puşi în dificultate să aleagă între aromâni, macedo-români şi români, 
atunci când trebuie să declare naționalitatea. Cum se ştie, aromânii şi macedo-românii sunt acelaşi lucru, cu 
mențiunea că megleno-românii se consideră machedoni, dar nu aromâni. 

Hâciu, George Murnu, Ioan Neniţescu, Ion Nistor, Constantin Noe, P. P. Panaitescu, Pericle şi Tache 
Papahagi, Th. Capidan, Sextil Puşcariu şi lista poate continua). 
Noi considerăm că orice discuție asupra originii aromânilor trebuie să aibă în vedere următoarele 
aspecte (aceasta nu ca o dogmă ci ca rezultat al cercetărilor în acest domeniu): 
1. aromânii sunt continuatorii populațiilor autohtone latinizate 
2. aceştia au fost într-o continuitate teritorială cu românii din stânga şi dreapta Dunării 
3. datorită migrării slavilor această continuitate a fost ruptă, o parte din populația românească 
migrând în sud, în locuri ocupate, în parte, tot de populație românească. 

Există trei popoare balcanice care au elemente etnice autohtone, spunea Ion I. Nistor (1944, p. 2): 
grecii (seminţii antice din Elada şi Macedonia), aromânii (seminții traco-ilirice din nordul peninsulei, 
cucerite de romani şi latinizate) şi albanezii (urmaşii ilirilor). După sec. IV apar semințiile turco-tătare, 
uralo-altaice, slavone (huni, avari, bulgari, pecenegi, cumani, tătari, sârbi, croați etc.). 

Părerea noastră este că, în Balcani, exceptând pelasgii care ocupau acest spațiu anterior, 
substratul este traco-ilir, peste care, de-a lungul veacurilor, s-au superpus straturi de populații 
migratoare, modificând limba şi, prin aceasta, într-o oarecare măsură, caracterul spiritual tracic. Analize 
serologice au dat la iveală o identitate biologică între români şi neamurile balcanice“, explicaţia ținând, 
evident, de acelaşi substrat formativ tracic. 

Principalele momente istorice ale latinizării populațiilor din Balcani; scurtă prezentare 
cronologică a acestora (Ion I. Nistor, op. cit.): 

În anul 229 î.Hr. romanii cuceresc o parte din coasta dalmatină. La 197 î.Hr. Filip al V-lea este 
înfrânt la Cynocephalai (are loc împărțirea Macedoniei în „mai multe tetrarhii”) iar la anul 146 î.Hr. 
este înfrântă răscoala lui Andriscus, în urma căreia se formează provincia romană Macedonia. Anul 71 
î.Hr. romanii supun pe besii din Rhodope. Anul 59 î.Hr. Antonius învinge pe traci, dislocând populații 
întregi. 

Expansiunea romană este stopată de către Burebista, care uneşte triburile geto-dace în anul 50 
î.Hr. Marele regat trac se întindea de la Viena la Adriatica, forța armată a acestuia reprezentând una din 
principalele puteri ale vremii. Numeroasele descoperiri arheologice de unelte şi arme metalice confirmă 
acest lucru. Sarmisegetusa a fost centrul geopolitic al acestui regat (atât în sens geografic cât şi 
strategic). Că munţii Orăştiei au fost aleşi pentru amplasarea capitalei nu este întâmplător. Forma 
circulară avea o mare rezonanţă în lumea tracă”: sanctuarul dacic de la Sarmisegetuza, bordeiul, ograda, 
hotarul satului, au forme circulare. Iar geopoliticianul Kjellén, citat de Ion Conea (Ion Conea, 1944, p. 
20), spunea: „«Aici — adică, în ceea ce priveşte hotarele — idealul de Stat este forma concentricăy. El 
înțelege prin concentric, forma rotundă.” Ion Conea: „Aici, în aceşti munți, ERA INIMA. Ca şi Galii 
(asemănător cu munţii Franţei — Auvergne, platourile Gergoviei, vârful Puy-de-Dôme, n.n.), aşa şi 
Dacii: ei nu se temeau de munţi şi nu fugeau (ba dimpotrivă!) de ei. La fel cum dincolo munții nu 
rupeau ţara în două ci, dimpotrivă, o adunau şi o închegau într-o unitate, aşa cum Carpaţii adunau şi 
închegau într-o unitate la fel întreaga făptură rotundă a pământului - dacic ieri, românesc astăzi” (Ion 
Conea, op. cit., p. 10). 

Misia este transformată în provincie romană în anul 29 î.Hr, romanii ajungând astfel la Dunăre. 
Între daci şi romani au loc lupte de hărțuire la Dunăre, în anii 101-102 desfășurându-se primul război 
dacic al lui Traian. Cucerirea Daciei de către romani (anii 106-107) a reprezentat „culmea expansiunii” 


ê A se vedea studiul lui Al. Manuila, 1943. 

i Podişul Transilvaniei este înscris într-un cerc de munţi formând o cetate naturală. „Virtutea cercului în tehnica 
de apărare a unui teritoriu este sprijinită şi de numeroase argumente etnografice. Adăposturile pastorale, mai ales 
strunga oilor din zona păşunilor alpine sunt construie şi astăzi în formă de cerc datorită avantajului pe care îl 
prezintă pentru apărarea turmelor împotriva atacului animalelor sălbatice. Până la începutul secolului al XX-lea 
populaţia din Câmpia Română, nevoită să înnopteze în arie, departe de sat sau de comună, îşi aşeza căruțele în 
cerc pentru a se putea apăra astfel de eventualele atacuri din timpul nopţii” (Ion Ghinoiu, 1981, p. 36-37) 

(Ion I. Nistor, op. cit., p. 5) romane în nord-estul european. Stăpânirea romană în Dacia a durat până în 
anul 271, administrația retrăgându-se din fața goților. 

Două evenimente istorice importante s-au petrecut în secolul următor: „mutarea capitalei 
imperiului roman de la Roma la Bizanț (323) şi declararea religiei creştine ca religie de stat, la anul 325, 
sub împăratul Constantin cel Mare.” Dar Imperiul Roman se scindează în două imperii: de Răsărit şi de 
Apus (anul 395). 


Românii, moştenitori ai latinităţii orientale 


Singurii moştenitori ai romanităţii orientale sunt românii. De multe ori s-a tratat superficial 
geneza neamului nostru, considerându-se că suntem urmaşii sintezei daco-romane şi că spaţiul de 
formare a poporului român ar fi spațiul carpato-danubiano-pontic. Este adevărat că o parte a spațiului 
carpato-danubiano-pontic intră mai târziu în componența Imperiului Roman, dar credem că tracii 
latinizați au avut o contribuţie importantă în romanizarea noului spaţiu cucerit. Cum dacii făceau parte 
din marea familie tracă, ar fi mai corect să folosim denumirea de sinteză traco-romană când discutăm de 
formarea poporului român.“ Pentru că, până la venirea slavilor, a existat o unitate etnică românească 
despărțită doar de Dunăre. Aşa putem explica puternicele mişcări vlahe din Balcani în sec. X-XII şi 
sprijinul pe care, la un moment dat, vlahii Petru şi Asan îl găsesc peste Dunăre. Nu au rezultat două 
neamuri latine în Balcani, aromânii, megleno-românii, istro-românii (ca de fapt toţi vlahii balcanici) 
fiind părți componente din neamul românesc. O astfel de idee o regăsim şi la P.P. Panaitescu: „Pe când 
din Romanitatea occidentală s-au născut mai multe popoare latine sau romanice, din Romanitatea 
orientală s-a născut un singur popor, poporul român. Noi românii nu suntem urmaşii romanilor din 
Dacia, ci a întregii Romanități orientale.” (Petre P. Panaitescu, 1942, p. 34) 

Romanizarea populaţiei daco-trace s-a realizat, până la venirea slavilor, prin armată, 
administrație, biserică şi limba latină. Limba latină era recunoscută ca limbă de stat în Imperiul Roman 
de Răsărit până la venirea împăratului bizantin Foca (602-610). În paralel a început introducerea limbii 
greceşti de către împărații bizantini (sec. IV-V). Dar că limba română era limba vorbită încă în sec. VI 
stă ca argument celebrul îndemn adresat de un soldat bizantin către însoțitorii săi: „torna, torna, fratre” 
(anul 579). 

Prima migrare spre sud a românilor se produce în urma năvălirii slavilor (sec. VII-VIII). Românii 
din sudul Dunării ajund cu timpul, prin infiltraţii, în munţii Pindului şi în câmpiile Tesaliei. După mai 


8 Ne considerăm daci „Pentru că ei sunt cei a căror viaţă este mai legată de spaţiul nostru vital, cei a căror viață se 
înțelege prin figura pământului nostru”. Aceasta era explicația dată de Mircea Vulcănescu (1996, p. 222 şi 230), 
care avertiza în acelaşi timp că există două interpretări româneşti ale acestui spațiu: „una a Daciei rotunde, a 
Daciei perfecte, centrată pe coroana munților Carpaţi; alta a Traciei Mari, a Sud-Estului dunărean, centrată pe 
albia Dunării. Între cele două viziuni nu este decât o deosebire aparentă: una nu tăgăduieşte pe cealaltă. Numai că 
trebuie să le înţelegi rostul lor. Suprafața întreagă a pământului trac şi albia Dunării sunt albia formativă a 
poporului românesc. Spaţiul nostru vital. Cetatea Daciei şi Pindul sunt sâmburii ei de viaţă. Dacia, manta de 
vreme rea a românilor. Tracia, masa formativă. Dacă adopţi ipoteza spațiului mare şi trashumanța, se dezleagă 
dimpotrivă o serie de taine. Pornind de la caracterele concrete ale trashumanței, îți explici dublurile de nume 
tribale, rămase o enigmă pentru istorici. Păstorii nu sunt fără aşezări, ci aşezările se reproduc (sălaşe). Pricepi şi 
rostul Daciei în pământul trac: Centru politic de aglutinare. Care este explicaţia? Un pământ, un popor, un gen de 
viață. Transhumanţa păstorilor face ca pământul să fie tot pământul trac. Cine înţelege statul decebalic înţelege şi 
principatele române. Sunt ca şi el: legate de bazine; legate de drumurile de comerţ. Vitejii dominând din cuiburile 
muntilor căile comerciale. Dificultăţile: Dacia acoperă numai o parte; Dacia nu explică totul; Eşti silit să introduci 
sciţii, ori să limitezi la Ardeal; Deîndată ce cercetezi rosturile statului dac, din Ardeal, vezi că el are rosturi largi 
dunărene; Implică cetăţile greceşti de la Dunăre. Concluzii. Dualitatea pământului dac, descrisă ca în geografie: o 
albie formativă; doi sâmburi muntoşi. O parte moale, labilă, accesibilă neroziei, câmpia. O parte tare, dură, 
sâmburele muntos. Eminescu intuia lucrul, când opunea pe românul neaoş românaşului de baltă.” 

multe secole se produce o a doua migrare a românilor care au intrat în legătură cu strămoşii aromânilor 
(se pot observa unele influențe reciproce) şi treptat au ajuns în ţinutul Meglen (sec. XIII). 

Tache Papahagi este adeptul aceleiaşi teorii, considerând că dislocarea dinspre sud (Moesia 
Superior) are cauze în invazia slavilor. Asemănarea dintre limba română şi dialectul aromân duc la 
admiterea existenţei unei romanități sud-ilirice (munţii Pindului, munţii Albaniei) în directă continuitate 
teritorială cu Moesia Superior. Această continuitate a slăbit treptat, dispărând în sec. al VIII-lea. 

Granița etnică elenă se termina la poalele sudice ale munţilor Pind. Migrarea s-a făcut spre zone 
ocupate (întărite) de romani şi nu în zone complet necunoscute. Zona din centrul sudic al Iliriei 
(regiunea Apolloniei) şi cea cuprinsă între gurile râurilor Aous (Voiusa), golful Oricon (Valona) şi 
Dyrrachium (Durazzo) a fost încă din sec. II î.e.n. „o puternică bază de operaţiuni militare pentru 
romani”. (Tache Papahagi, 1923, p. 6) 

Astfel, se putea susţine teoria „existenței unei romanități în Pind formată dintr-un element 
autohton altul decât grecesc, dar romanizat, sau din coloni romani” (ibidem, p. 22). Acesteia i s-a 
alăturat „masa dislocată din Moesia”, care nu a făcut decât să consolideze poziţiile ocupate de veacuri 
de populaţia românească. Ipotezele că neamul românesc s-ar fi format numai în stânga sau numai în 
dreapta Dunării nu stau în picioare, după cum arată studiile de arheologie, lingvistică etc. precum şi 
numărul mare de români aflaţi de o parte şi de alta a Dunării în raport cu neamurile înconjurătoare 
venite târziu în aceste spaţii. 

Cu această teorie este de acord şi Nicolae Iorga: „Dacă se admite un transport de elemente, acesta 
se face numai în locuri de acelaşi caracter, care seamănă sub anumite raporturi esenţiale, cu patria 
dintâi”. Şi în altă lucrare: „Suntem o rămăşiţă a unei romanităţi cu mult mai întinse, şi Dacia, după 
cucerirea ei, a însemnat mult mai puțin în latinitate decât ţinuturile Panoniei, Noricului etc., care 
mergeau până la Alpi. Când Slavii s-au coborât în regiunile panonice, când peste ei au venit, întâiu, 
statul avar, el a adus o azvârlire a elementelor celor vechi la Răsărit şi la Apus, cu concentrarea 
romanității în părțile noastre, prin această dezlocuire, şi printr-altă refugiere de romanitate în Alpi” 
(Nicolae Iorga, 1922, p. 11). 

Aceiaşi idee este întâlnită şi la alți istorici şi filologi români, exemplu Ion Arginteanu şi O. 
Densusianu: „Mase mari de Români împinşi de la Nord prin această invazie (slavă) s-au revărsat la 
Sudul Peninsulei Balcanice, în Macedonia, Tesalia şi Epir. Este imposibil a nu admite, însă, că în aceste 
locuri au existat resturi de colonii vechi, aduse direct din Italia încă din timpul Republicii, cari s-au 
contopit în populaţia romană retrasă din Dacia lui Aurelian şi au dat naştere la poporul care se cheamă 
Aromân” (lon Arginteanu, 1904, p. 170). „Năvălirea Slavilor şi Bulgarilor trebuie să fi fost cauza 
principală a perturbaţiilor care avură loc în evul-mediu la sudul Dunărei şi care siliră pe Macedo- 
Români să părăsească vechile lor locuinţe. Deci cu începerea secolului al VI-lea şi al VII-lea, au început 
probabil Macedo-Românii să se scoboare către Sud, stabilindu-se în mici grupuri pe teritoriul Epirului 
şi Tesaliei, unde apar în mare număr în secolul al XI-lea”. 

După îndelungi studii făcute asupra dialectelor româneşti şi a limbilor vorbite de popoarele 
învecinate, Th. Capidan ajunge la concluzia că, în timpul formării limbii române, putem vorbi de o 
unitate etnică românească, situată atât în nordul cât şi în sudul Dunării. Limba română stă la baza 
formării dialectelor româneşti din Peninsula Balcanică. În acelaşi timp, influența albaneză în limba 
română arată faptul că românii au trăit (în epoca romană) într-un spaţiu învecinat cu poporul albanez. 


? Nicolae Iorga, Afirmarea vitalităţii româneşti (1939), în „Hotare şi spaţii naţionale, Afirmarea vitalităţii 
româneşti”, 1996, p. 229 
10 Ovidiu Densusianu, Histoire de la Langue Roumaine, Paris, 1901, p. 322 

Vlahii din Balcani 


„Strămoşii noştrii nu fugeau de munţi; pe ei, munţii în loc să-i despartă, îi uneau: ei 
trăiau ÎN ŞI PRIN munţi. Munţii erau vatra fraternității lor religioase”. 


Numele de vlah apare pe filieră slavă, provenind de la celticul „volcae”!”, fiind aplicat tuturor 
popoarelor romanice. „Sârbii zic Vlah; Bulgarii Vlah; Polonezii Woloh; Celţii Valah; Ruşii Woloh; 
Turcii Vlah; Maghiarii Oloh; Italienii Vlacho; Francezii Valaque; Englezii Wlach; Germanii Walach; 
Grecii Vlahos” (Vasile Diamandi-Aminceanu, 1938, p. 29). Alături de numele de vlah aromânii mai 
erau numiţi Kutzo-vlahi de către greci, ţinţari, morlaci (vlahii din Istria) etc. Există păreri împărțite 
asupra etimologiilor acestor nume. Grecii îi mai numesc şi grecs valachophones, denumire ce arată că 
aromânii ar fi greci romanizați, uitând că „există mulţi vlahi în afara Greciei” (Cicerone Poghirc, op. 
cit., p. 48). Th. Capidan (1939, p. 4-5) arăta că această denumire este rodul propagandei greceşti care 
urmărea deznaţionalizarea populațiilor creştine din Balcani, încercând „să dovedească că atât Românii 
din Sudul Dunării cât şi Albanezii cu Bulgarii nu sunt din punct de vedere etnic decât Greci românizați, 
albanizaţi sau slavizaţi. „De atunci au apărut în literatura lor de propagandă acei noi termeni etnici 
(spunea Th. Capidan în 1939 n.n.), ridicoli pentru spiritul vremii în care trăim, căci patrioții şi chiar 
cărturarii greci îi întrebuințează şi azi, anume Elini Vlahofoni pentru Români, Elini Vurgarofoni pentru 
Bulgari etc.”. 

Prima referire despre aromâni (vlahi) este a învățatului bizantin Kedrenos, în anul 980. Simion, 
țarul bulgarilor, ajunsese să stăpânească o mare parte din Peninisula Balcanică. După moartea sa 
imperiul bulgar decade. Împăratul bizantin Ioan Tzimiskes reuşeşte să-i învingă pe bulgari, iar aceştia 
se retrag şi formează un nou stat în Macedonia, cu reşedinţa la Ohrid, sub conducerea a patru fraţi 
bulgari, fiii comitelui Şişman: Samuil, David, Moise şi Aron. Numele biblice erau obişnuite la bulgarii 
creştinați. George Murnu (1913, p. 9), citându-l pe Kedrenos, povesteşte soarta celor trei fraţi ai lui 
Samuil: Moise moare în asediul oraşului Serres, Aron este ucis de Samuil, iar David este omorât de 
„nişte vlahi călători”, între Castoria şi Prespa, la locul numit „Stejarii-Frumoşi”. 

Împăratul loan Tzimiskes moare în anul 976. Locul său a fost ocupat de Vasile al II-lea care, 
pornind război împotriva bulgarilor, distruge Ohrida şi masacrează un număr mare de bulgari (1014), 
rămânând în istorie sub numele de Bulgarochtonul (omorâtorul de bulgari), astfel că întreaga Peninsulă 
va intra în stăpânirea bizantină. În timpul acestui împărat este numit ca şef peste vlahi Niculiţă, care se 
va amesteca în mişcările din ținuturile locuite de vlahi şi bulgari. Îl vedem aliat al țarului Samuil 
împotriva împăratului, prins şi întemnițat la Constantinopol. Mai apoi, fiul lui Niculiţă va conduce o 
mare răscoală a vlahilor din Tesalia. Tot în vremea împăratului Vasile al II-lea, vlahii din Bulgaria au 
trecut sub dependenţa arhiepiscopului din Ohrid. 

Un alt episod important al vlahilor este întemeierea Imperiul Româno-Bulgar. Acesta ia naştere 
în urma unei răscoale pornită din Târnovo, având conducători pe doi frați români (vlahi) Petru şi Asan. 
Împăratul Isaac al II-lea Anghelos se căsătoreşte (anul 1185) cu o prințesă de neam unguresc şi fixează 
supuşilor săi noi biruri. Petru şi Asan prezintă împăratului o plângere prin care cereau să se renunțe la 
aceste taxe şi să se desemneze o porţiune de teren care să fie stăpânită de vlahi. Împăratul nu-i ascultă şi 
Asan este pălmuit pentru cererile sale considerate îndrăzneţe. Vlahii, în frunte cu cei doi frați, având 
alături şi pe bulgari, se răscoală. În urma victoriilor obținute împotriva bizantinilor, ei vor întemeia un 
imperiu (1186) cu capitala la Târnovo. După câţiva ani cei doi fraţi sunt ucişi, iar în fruntea imperiului 
va veni fratele mai mic Caloian (Ioniţă). Acesta a dus tratative cu Papa Inocenţiu al III-lea pentru 
acceptarea jurisdicției bisericii romane, Papa reamintindu-i de originea sa latină. „Căci şi noi am auzit 


1! Camille Julian, apud Ion Conea, Cetățile Dace, Bucureşti, 1944, p. 7 
12 Cicerone Poghirc, Romanizarea lingvistică în Balcani. Supravieţuiri şi evoluţie, în Aromânii. Istorie. Limbă. 
Destin, 1996, p. 13. 

cum că strămoşii tăi şi-au tras originea din nobila viță a cetății Roma”." Iar în altă scrisoare Papa se 


adresa lui Caloian astfel: „Şi ne readuce la memoria sângelui şi a patriei noastre din care ne 
scoborâm”.!* Ioanițiu Caloian este încoronat de către Nunţiul Papal la 4 noiembrie 1204 cu titlul de 
„Dominus Blacorum et Bulgarorum”, religia catolică fiind recunoscută în toate bisericile imperiului. În 
urma cuceririi şi devastării Constantinopolului de către cruciada a IV-a şi instalarea la Constantinopol a 
lui Balduin de Flandra, relațiile dintre Ioniță şi Papă se răcesc. Ioanițiu învinge în lupta de la 
Adrianopole pe Balduin de Flandra (15 aprilie 1205). În anul 1218 vine la domnie Asan al Il-lea, fiul lui 
Asan. Acesta domneşte până în anul 1241, iar după moartea sa imperiul intră într-o fază de decădere, 
dispărând după cucerirea de către turci a oraşului Târnovo (1393). 

Nicolae Iorga afirma că acest imperiu a fost românesc (cu toată contestarea istoricilor bulgari): 
„Statul acesta a fost întemeiat de Români, probabil şi cu anumite elemente albaneze, şi acest Stat, pe 
care noi l-am botezat fără nici o noimă «româno-bulgar», a luat de la Bulgari, la începuturile sale, un 
singur lucru, forma politică. În Balcani, pe vremea aceea ori erai «Roman», Bizantin, ori, dacă erai 
adversar «Roman», trebuia să fi Bulgar, a doua formă politică posibilă. Este tot aşa cum, sub raport 
religios, în Balcani, până deunăzi, mulți se chemau a fi Greci, nu pentru că erau Greci, ci fiindcă 
aparțineau Patriarhului grecesc, şi alţii erau socotiți Bulgari, nu pentru că erau Bulgari, ci pentru că 
stăteau în legătură cu organizarea patriarhală bulgărească, precum, iarăşi, era Sârb cine avea legătură cu 
arhiereul sârbesc.” (Nicolae Iorga, 1922, p. 17) 

În secolul XII existau state ca „Vlahia Mare” (Tesalia, Fotida, Lacrida), zona din jurul oraşelor 
Larisa şi Tricala, „Vlahia Mică”, zona oraşelor Durazzo, Berat, Arghiro-Castro, în sudul Albaniei, şi 
„Vlahia Superioară”, în Epir, împrejurimile oraşelor Aminciu, Săracu, Zagori. Încă din secolul al X-lea 
munţii Tesaliei purtau numele de Vlahia, „Terra Vlachorum” de mai târziu, reprezentând „leagănul 
etnografic şi istoric aromânesc” (Th. Capidan). 

Kekavmenos (sec. XII) vorbea, la rândul său, despre vlahi şi înrudirea lor cu dacii şi besii. Alţi 
cronicari care au scris despre vlahi, în sec. al XII-XIII, sunt: Ana Comnena, Chalcocondylos, Beniamin 
din Tudela (care vorbeşte despre Vlahia), Nichita Honiates (la care se întâlneşte prima oară termenul de 
Marea Vlahie). Robert de Clary spunea: „Vlahia era o ţară foarte puternică, închisă din toate părțile de 
munți şi inaccesibilă pentru oricine” (Ion I. Nistor, op. cit., p. 28). 

Între ocupațiile aromânilor de la începutul mileniului un rol important îl avea păstoritul nomad. 
Era mai mult vorba despre un păstorit transhumant, pendulator, deoarece mişcările de populaţie, 
împreună cu turmele, se realiza periodic către aceleaşi zone. Caracteristicile specifice păstoritului 
aromânesc (mai ales al fărşeroţilor), de a se deplasa cu întreaga familie, apare datorită condiţiilor 
politice nefavorabile, a nesiguranţei în care se aflau comunităţile aromâneşti. Aromânii păstori iernau în 
câmpiile Tesaliei şi Macedoniei şi-şi petreceau vara în munţii „Bulgariei” (nume dat Macedoniei, parte 
integrantă a Imperiului Bulgar cu capitala la Ohrid). Această ocupaţie s-a păstrat şi dezvoltat la aromâni 
până la formarea statelor moderne din Peninsula Balcanică şi îngreunarea deplasării din cauza noilor 
graniţe apărute. 

Aromânii se ocupau însă şi cu agricultura. Studiile lingvistice, care arată că numeroase denumiri 
pentru unelte agricole sau legate de cultura plantelor s-au păstrat, sunt relevante pentru aceste concluzii. 
G. Weigand (1888, p. 11-12), citat de G. Murnu (op. cit., p. 59), dă exemplu pe românii din Vlaho- 
Livad (muntele Olimp). Muntele a reprezentat pentru aceştia fortăreața naturală în care s-au retras în 
momentul invaziei otomane. „De teama cuceritorilor păgâni, clasele posesoare, şi acestea erau Românii, 
s-au îngrijit de o mai mare siguranţă. Atunci le-a venit în gând să se împreuneze în număr mai mare şi 
astfel să se retragă în munţi, unde erau mai siguri decât pe câmpie. Că Vlahii din Olimp locuiau înainte 


3 Augustino Theiner: Vetera Monumenta Slavorum Meridionalum, Roma, 1863, p. 2, apud Vasile Diamandi- 
Aminceanu, op. cit. , p. 52. 
14 Ibidem. 


(A) UNIVERSITATEA BUCURESTI 


Centrul de Geopolitica si Antropologie Vizuala 


GEDPOLITICA 9 
NR.1(1)/2002, ANI 


mai spre miazăzi pe câmpia Tesaliei, reiese şi din împrejurarea că stăpânesc pe această câmpie moşii 
moştenite de veacuri în familiile lor”. 

Rezistenţa etnică a românilor este evidentă din modul negativ în care sunt prezentaţi de către 
Kekavmenos. Ei au putut să-şi păstreze specificul etnic datorită cadrului geografic muntos cu vârfuri de 
peste 1500 m „(Othrys - 1291 m, Pindul - 2204 m, Kamvunia - 1615 m, Olimpul care culminează la 
2917 şi 1588 m, Pilion - 1547 m etc.)"?. Situarea aromânilor în vârful munţilor şi rolul important 
economic jucat de aceştia în vremea Imperiului Otoman a făcut ca ei să se bucure într-o oarecare 
măsură de libertate în comparaţie cu etniile înconjurătoare. Grecii şi slavii s-au impus prin cultura 
superioară şi, mai ales, prin biserică. Biserica a fost un important element de asimilare şi 
deznaționalizare a aromânilor din Balcani, mai ales datorită limbii în care se realiza slujba. Ea a fost 
foarte puţin favorabilă elementului aromânesc, cu toate că percepţia actuală a bisericilor ortodoxe apare 
ca fiind întemeiate pe baze naţionale autocefale. Chiar în timpul Imperiului Otoman, cu excepţia ultimei 
perioade (sec. al XIX-lea şi începutul sec. XX), nu era recunoscută existenţa etniilor, toți fiind socotiți 
creştini. Dar chiar biserica grecească (sau unii reprezentanţi ai acesteia) şi Patriarhia de la 
Constantinopol s-au comportat ostil (ca să nu fim prea duri) față de minoritatea aromână (sunt 
cunoscute conflictele dese dintre mireni aromâni şi preoţi greci în biserică, conflicte care au un 
fundament naţional). Nu au supraviețuit decât comunităţile compacte româneşti din vârfurile munţilor. 
Oraşele au fost centre importante de asimilare a aromânilor până la afirmarea ideii naționale la aceştia. 
Această asimilare a durat sute de ani şi a dus la scăderea considerabilă a populaţiei aromâneşti din 
Balcani. Sunt zeci de sate (zone întregi) în care nu se mai vorbeşte aromâneşte, dar care şi-au păstrat 
portul şi obiceiurile. 

lată ce spune Romulus Şeişanu (1996, p. 188) despre influența panelenistă prin Patriarhia din 
Constantinopol asupra celorlalte popoare din Balcani: „Biserica ortodoxă a fost una din forțele lor de 
dominație asupra naționalităților creştine din acest imperiu, prin patriarhul grec din Constantinopol”, iar 
Th. Capidan (1939, p. 4) considera că patriarhia „se înfățişa mai mult ca un organ al panelenismului în 
Balcani, decât ca un apărător al ortodoxismului.” C. I. Istrate (1911, p. 19) remarca faptul că, conştiinţa 
naţională a fost atât de puternică în secolul al XIX-lea la aromâni încât, au trăit zeci de ani „fără botez, 
fără cununie, fără mângâierile bisericii ... îngropându-şi până şi morţii lor scumpi fără preot, numai 
pentru a se apăra de deznaționalizare şi a-şi păstra cu bărbăţie neamul”. 

Dar pentru a nu fi acuzaţi de părtinire într-o astfel de problemă privind sminteala elenistă apelăm 
şi la un scriitor străin (de Lavelage), cunoscător al sud-estului european, care, într-una din lucrările sale, 
La Peninsule des Balkans, Bruxelles, tom II, 1886, p. 206, spunea că revendicarea teritoriului Bulgariei 
de către greci are două raţiuni: preeminenţa etnocratică, grecii fiind o rasă nobilă faţă de bulgari, şi 
stăpânirea anterioară a acestui spaţiu („Pour revendiquer des pays habités par des Bulgares, lea Hellenes 
ont inventé deux arguments. Le premier, leur «prééminence ethnocratique». Ils sont de plus noble race 
que les Bulgares; donc ceux-ci doivent leur être soumis. Le second a été exposé récemment (novembre 
1885) par M. le ministre de Grèce à Londres: Quand une terre a appartenu jadis aux Hellenes, il ne 
suffit pas qu 'elle soit aujourd 'hui occupée par des Bulgares pour gu'elle doive être adjugee à ceux-ci. 
Le droit des Grecs est imprescriptible.” 

Panelenismul a însemnat o reacție religioasă şi naționalistă împotriva Imperiului Otoman. În 
primă fază a încercat să atragă la cauza grecească popoarele asuprite din Balcani, ca mai apoi să încerce 
grecizarea acestora. Este un fenomen politico-ideologic cu fundament religios, de reînviere a Imperiului 
Bizantin, de recucerire a Constantinopolului, de întemeiere a unei Grecii Mari peste Balcani. La fel ca 
panslavismul, este o mişcare imperialistă, care propăvăduia în numele ortodoxismului (de fapt şi 
singurele din ortodoxie) o nouă ordine socială sub guvernarea unei etnii şi nivelarea celorlalte, sau a 
ceea ce mai rămăsese viu după cinci secole de ocupaţie otomană. Prin raționalizarea puterii religioase, 


15 Petre Ş. Năsturel, Vlahii din spațiul bizantin şi bulgăresc până la cucerirea otomană, în „Aromânii. Istorie. 
Limbă. Destin”, 1996, p. 57. 


(A) UNIVERSITATEA BUCURESTI 


Centrul de Geopolitica si Antropologie Vizuala 


GEDPOLITICA 10 
NR.1(1)/2002, ANI 


Patriarhia de la Constantinopol a încercat deznaţionalizarea forțată a popoarelor din Balcani, implicit a 
aromânilor. Este cunoscut cazul călugărului Cosma care a dus o campanie de grecizare a aromânilor. În 
jurul anului 1780, călugărul Cosma colinda satele din Epir şi blestema pe toţi românii care vorbeau 
limba părintească (limbă „spurcată”) reuşind grecizarea a peste 40 de sate din ţinutul Zagor. 

A existat şi o mişcare panbulgară şi una pansârbească, ai căror teoreticieni atribuiau acestor state 
întreg Balcanul. Lucrurile sunt explicate de istoricul Nicolae Iorga în broşura Ce înseamnă popoare 
balcanice: „De la această teorie nespus de falsă şi fatal de nenorocită au plecat toate zguduirile 
nefolositoare, toate vărsările de sânge criminale, toate deziluziile teribile, a doua zi după victorie, ale 
popoarelor balcanice” (p. 27). Bineînţeles că marile puteri, după interesele proprii, alimentau aceste 
ambiţii. Verdictul marelui istoric român a fost: „Au fost crescute în megalomanie toate popoarele 
balcanice!”. 

Nu putem să nu semnalăm, o ciclicitate în aplicarea de răzbunări naţionale, nu între turci şi 
popoarele asuprite, ci între neamurile balcanice!€. Aceste răzbunări iau uneori forme curioase, ele 
aplicându-se uneori românilor, care au sprijinit în principate, şi nu numai, mişcarea de eliberare a 
acestora. Astfel, dacă în Evul Mediu, speranțele se legau de țările române, apare apoi la orizont Rusia 
țaristă. Românii s-au manifestat împotriva curentelor imperiale în toate ciclurile istorice, indiferent de 
forma lor. Astfel, alături de bulgari îngroapă definitiv Marea Idee elenistă'”. George Murnu, op. cit., p. 
151, observa şi el faptul că fanariotismul a reprezentat răzbunarea bizantină pentru opoziția 
românească. Apare apoi ciclul cuzist care, de la alegerea domnitorului Al. loan Cuza se desfăşoară 
împotriva grecilor. Acesta nu numai că a naționalizat averile mănăstireşti, dar a şi dat imboldul pentru 
renaşterea națională a românismului balcanic finanţând zeci de şcoli româneşti în peninsulă. La 1877 
punem umărul împotriva turcilor ajutând Bulgaria pe care apoi o temperăm în pretenţiile teritoriale la 
1913, obținând Cadrilaterul. În anul 1940, pândiţi de bulgari, cedăm Cadrilaterul. Singurul vecin cu 
care n-am avut conflicte a fost Serbia (care de altfel obținuse jumătate din Banat în anul 1918 pentru a 
mai avea apoi pretenţii). 


Contribuţii la studiul minorităților româneşti sud-dunărene 
Theodor Capidan 


Theodor Capidan'5, după îndelungi cercetări de teren asupra limbii vorbite de aromâni cât şi a 
popoarelor învecinate, dezvoltă o teorie interesantă, susținută ştiinţific, asupra formării poporului român 


'* Turcii au fost chemaţi de fapt să intervină în disputele din spaţiul balcanic spre paguba tuturor. 

17 Moartea lui Tudor Vladimirescu este simbolică în această luptă dintre curentul autohton românesc şi mişcarea 
eteristă. 

'5 Theodor Capidan este un reprezentant de prestigiu al lingvisticii româneşti, autor a numeroase studii de 
dialectologie, lexicologie, istorie, lingvistică comparată etc. S-a născut la Perlepe (Prilep) în Macedonia, la 15 
aprilie 1879, într-o familie de aromâni. A frecventat şcoala românească din Perlepe!. Urmează liceul în Bucureşti 
şi universitatea la Leipzig, având ca profesor pe G. Weigand, cunoscut cercetător al naționalităților din Balcani. 
Ca orice aromân, Th. Capidan cunoştea limbile vorbite de popoarele din Balcani, alegându-şi ca domeniu de 
studiu lingvistica. Susţine doctoratul cu teza „Sufixele nominale în dialectul aromân” în anul 1907. Revine în 
Macedonia, în anul 1909, fiind numit profesor şi mai apoi director al liceului comercial românesc din Salonic. În 
1919 pleacă în România, stabilindu-se la Cluj, predând dialectologia şi lingvistica la Universitate. Se manifestă 
activ ca militant pentru drepturile aromânilor din Balcani. În anul 1937, în urma morții profesorului Iuliu Valaori, 
preia catedra de filologie comparată de la Universitatea din Bucureşti'*, pe care o ocupă până în anul 1948. Este 
distins cu premiile „Năsturel” (1925) şi „Eliade Rădulescu” (1932) ale Academiei Române. Numit în anul 1928 
membru corespondent al Academiei Române, devine titular în anul 1935. Se stinge din viață în anul 1953, în 
vârstă de 74 ani. 

Opera lui Theodor Capidan: Reponse critique au dictionnaire d etymologie koutzovalaque de Constantin 
Nicolaidi, Salonic, 1909; Petru Maior şi Aromânii, în „Junimea Literară” 12, 1913; Raporturile româno-albaneze, 
în „Dacoromania” 2, buletin al Muzeului Limbii Române din Cluj, 1922; Raporturile lingvistice slavo-române, în 

şi a limbii române. Stabileşte ca al patrulea dialect al limbii române megleno-româna. Asemănările 
dintre dialectele daco-român, aromân, megleno-român şi istro-român conducea la concluzia că limba 
română era, în momentul apariției slavilor, pe deplin formată şi exista o continuitate etnică în stânga şi 
dreapta Dunării. Dunărea nu era un hotar geopolitic pentru neamul românesc, ci axa centrală a acestuia. 

„Iar în momentul când această limbă încetase de a mai fi romană şi începuse să alunece în drumul 
prefacerilor, spre a ajunge sub forma elementului străromân, atunci când năvălirea slavă, după ce se 
pusese ca un stăvilar între limba romană de pe coasta Adriei, din care a ieşit vechea dalmatină, şi limba 
romană din Balcani, din care era să se nască străromâna, găsise elementul roman balcano-carpatic 
prefăcut atât sub raportul etnic cât şi lingvistic ca element românesc, atunci unificarea era aşa de 
completă, sub aceste două raporturi, între cei de la nord şi cei de la sud, încât, în acea epocă, care nu 
poate fi pusă după sec. al VII, şi la unii şi la alţii se zămisleşte acelaşi popor, vorbind aceeaşi limbă 
românească” (Th. Capidan, 1924, p. 99). Dovezi lingvistice ale formării limbii române înainte 
de sec. al VII-lea şi a existenței unei continuități etnice pentru elementul românesc: 

1. influența redusă a limbilor slave asupra limbii române, aşa cum relevă studiile slavo- 
române 

2. imposibilitatea trecerii celor patru dialecte prin aceleaşi prefaceri ca să ajungă, „fără 
atârnare una de alta şi numai pe baza unităţii elementului etnic identic, la aceeaşi formă identică” 
(Th. Capidan, 1924, p. 101) 

3. legătura dintre limba română şi limba albaneză nu se poate explica decât prin faptul că, în 
trecut, cele două popoare se învecinau. „Ele ne arată că oriunde se va fi format neamul românesc, în 
stânga, în dreapta, sau pe amândouă țărmurile Dunării, limba pe care o vorbeşte acest neam trebuie 
să se fi închegat în apropierea poporului albanez” (Th. Capidan, 1924, p. 101-102) 

4. o serie de cuvinte provenite tot din legătura cu limba albaneză, dar care lipsesc din 
dialectul aromân şi cel megleno-român, duce la concluzia că strămoşii aromânilor nu se aflau în 
directă legătură cu albanezii. Se presupune, spunea Th. Capidan, că aromânii sunt urmaşii românilor 
din munţii Rodope. Aceste concluzii sunt formate şi datorită faptului că, în daco-română, se 
întâlnesc două fenomene lingvistice preluate din limba albaneză şi care nu se regăsesc în celelalte 
dialecte: rotacismul (pentru dialectul sudic - tosc) şi nazalizarea (pentru dialectul albanez din nord - 
ghag). Aceste două fenomene lingvistice „s-au răspândit între grupurile de rămâni care se găseau 
mai în apropierea poporului albanez” (Th. Capidan, 1924, p. 107). La strămoşii aromânilor şi 
megleno-românilor, care se aflau în munţii Rodope (Bulgaria actuală), aceste fenomene lingvistice 
nu au ajuns. Din studiile comparate albano-române rezultă că există două perioade ale influenţei: 


„„Dacoromania”, 1923; Școala comercială din Salonic, în „Peninsula Balcanică” 2, 1924; Românii din Peninsula 
Balcanică, Câteva considerațiuni asupra trecutului lor, Bucureşti, 1924; Sărăcăcianii, Studiu din viața românilor 
din sudul Peninsulei Balcanice, în „Dacoromania” 4, 1924-26; Elemente slave din dialectul aromân, în 
„Dacoromania”,1925, Influența română asupra limbei bulgare, în „Dacoromania”;, Meglenoromânii, 3 vol., 
Bucureşti, 1926-1936, premiat de Academia Română cu premiul „Năsturel”; Românii nomazi, Studiu din viața 
românilor din sudul Peninsulei Balcanice, Cluj, 1926; Fărşeroții, Studiu lingvistic asupra românilor din Albania, 
în „Dacoromânia” 6, 1929-1930; Din vechile raporturi lingvistice slavo-române, în „Revista Aromânească”, anul 
II, nr. 1, 1930; Aromânii, Dialectul aromân, Studiu lingvistic, Bucureşti, 1932, premiat de Academia Română cu 
premiul „Eliade Rădulescu”; Romanitatea Balcanică, Bucureşti, 1936, discurs de recepție la primirea în Academia 
Română; Les Macedo-Roumains, Bucureşti, 1937; Originea macedoromânilor, Răspuns d-lui Keramopulos de la 
Academia Greacă din Atena, referitor la originea greacă a macedonenilor, Bucureşti, 1939; Un lexique Macedo- 
Roumain en cinq lanques de 1821, în „Lanque et litterature” 1, Bucureşti, 1940; Macedoromânii, Etnografie, 
Istorie, Limbă, Bucureşti, 1942; Limbă şi cultură, Bucureşti, 1943; Toponymie macedo-roumaine, în „Analele 
Academiei Române, Secţiunea literară; Numele geografice din România, în „Analele Academiei Române, 
Secţiunea literară; Dicţionar toponimic aromân, în „Analele Academiei Române, Secţiunea literară; 1910-1953 
colaborator la Dicţionarul Academiei. 

una comună pentru întreg românismul (în afara particularităților enunțate) şi alta mai recentă, doar 
asupra aromânilor, negăsite în daco-română. 

Atât aromânii cât şi megleno-românii au trecut prin munții Bulgariei, preciza Th. Capidan, unde 
au convieţuit o perioadă alături de bulgari. Strămoşii aromânilor migrează în Tessalia, Pind şi Epir în 
regiuni cunoscute, foste teritorii romanizate. Slavii sunt cei care întrerup continuitatea etnică 
românească şi izolează aromânii de restul românismului. Astfel, argumenta Capidan, „coborârea acestor 
Români în Epir şi Tessalia, după cum rezultă din raporturile de limbă albano-române, apare mult mai 
probabilă că s-ar fi făcut prin Bulgaria, pe acolo, pe unde, mai târziu, s-au coborât şi Megleno-românii” 
(Th. Capidan, 1924, p. 117). 

Megleno-românilor, Th. Capidan le închină o amplă monografie în trei volume, apărute între anii 
1925-1935. Este o monografie în care autorul face o prezentare a istoriei, numărului, ținutului locuit de 
„rumâni/ rămâni”, credințelor, obiceiurilor şi ocupaţiilor megleno-românilor. Realizează şi o analiză a 
limbii vorbite de megleno-români, limbă mai apropiată de daco-română decât aromâna. Limba vorbită 
de megleno-români este înfăţişată de Th. Capidan ca al patrulea dialect al limbii române. Studiul 
dialectului meglenit îl conduce la concluzia că megleno-românii au migrat în sec. XIII, trăind aproape 
de aromâni, dar mai apropiați în grai cu daco-români. Aceste idei sunt întâlnite şi în celelalte studii 
închinate aromânilor. „Întreruperea contactului dintre Românii din stânga şi din dreapta Dunării s-a 
făcut în mare parte prin străbunii Meglenoromânilor” (Th. Capidan, 1932, p. 9) şi „Românii din 
Meglen, aşa cum se dovedesc astăzi din dialectul lor, întru început făceau parte din ramura sudică a 
românismului balcano-carpatic şi apropierea lor mai pronunţată, în grai, cu Dacoromânii se explică mai 
mult dintr-o convieţuire de câteva secole cu aceştia, după ce în sec. al VII sau VIII, se desprinsese 
prima parte de Români sudici, luând calea spre regiunile în care îi găsim grupați mai târziu” (Th. 
Capidan, 1924, p. 103-104). 

A doua mare monografie o reprezintă „Aromânii, Dialectul Aromân”, în care Th. Capidan 
realizează un studiu lingvistic asupra dialectului aromân, inspirându-se din scrierile aromâneşti din sec. 
al XVIII şi din literatura populară. Metoda aplicată este aceeaşi cu cea folosită în „Megleno-românii”: 
prezentarea istoriei, numărului şi răspândirii aromânilor, a ocupaţiilor şi etnografiei aromâneşti, a 
culturii şi rolului social jucat în viaţa popoarelor balcanice; a doua parte tratează primele încercări ale 
scriitorilor aromâni de a scrie aromâneşte şi a locului dialectului aromân în limba română; a treia parte 
reprezintă o analiză a gramaticii dialectului aromânesc (fonologie, morfologie, derivaţia şi sintaxa). 

Conservarea limbii la aromâni şi influenţa redusă greacă asupra acesteia, cu toate că aromânii au 
aparținut civilizației greceşti prin avantajele pentru cultură şi comerţ, se explică, cum o fac de altfel 
majoritatea cercetătorilor, prin conservatorismul femeii aromânce.!” La această teorie Capidan adauga 
faptul că păstrarea specificului etnic la aromâni s-a realizat şi datorită organizării sociale: „Trăind din 
timpuri străvechi în fâlcări şi celnicate, ei s-au simţit foarte intim legaţi unii de alţii, ducând în tot 
timpul îndeletnicirii lor cu păstoritul o viață izolată de Greci şi celelalte popoare balcanice” (Th. 
Capidan 1932, p. 145). 

O altă monografie „Macedonenii, Etnografie, istorie, limbă” (1942 în româneşte) apare mai întâi 
în limba franceză (1937) şi apoi în germană (1941) sub patronajul Ministerului Propagandei Naţionale. 
Reia şi completează analizele asupra numelui şi răspândirii macedo-românilor în Balcani, a vieţii de 
familie, ocupaţiilor, obiceiurilor, folclorului, istoriei, limbii şi stării culturale etc. 


1 Prezentăm două citate ale unor primi cercetători români D. Bolintineanu şi B.P. Hasdeu Almanahul Macedo- 
Român, Bucureşti, 1880). „Femeile singure ţin la naţia lor. Dacă vreodată acest popor va scăpa de a fi cotropit, va 
avea o limbă cultivată, o literatură, o istorie, un nume, el va fi dator aceasta numai femeilor române” şi „Sclavia 
politică şi spirituală ar fi trebuit să concurgă într-un mod puternic a deznaţionaliza cu desăvârşire micul pumn de 
români de peste Dunăre, separați prin munți, prin fluvii şi ginţi barbare de către fraţii săi de dincoace de Dunăre. 
Şi cu toate acestea, ei nu şi-au pierdut naționalitatea! Îngerul păzitor al românismului trans-danubian, a fost 
femeia” 

Referitor la limba macedo-românilor Th. Capidan repeta: „Limba lor este românească. Ca atare, 
ei nu pot admite faptul (filologii n.n.) că două populaţiuni de aceeaşi origine, cum sunt Dacoromânii şi 
Macedoromânii, trăind de aproape două milenii în regiuni atât de depărtate şi în regiuni cu totul 
deosebite, să dea naştere la o limbă care să fie aceeaşi nu numai din punctul de vedere al dezvoltării ei 
interne dar ... şi din acela al împrumuturilor din afară” (Th. Capidan, 1942, p. 137). 

De la apariţia ideii naţionale la aromâni (după 1850) şi până astăzi, grecii nu recunosc existența 
minorităţilor pe teritoriul Greciei actuale, aromânii fiind, atât pentru politicieni cât şi pentru cercetătorii 
greci, greci vlahofoni. Keramopulos, preşedintele Academiei Greceşti în perioada interbelică, susţinea 
la 28 decembrie 1938, într-o şedinţă festivă, o dizertaţie în care, conform tezelor paneleniste, încerca să 
explice originea macedo-românilor. Nicolae Iorga propune Academiei Române să răspundă acestei 
lucrări, iar Th Capidan şi-a luat responsabilitatea de a prezenta o comunicare asupra originii 
macedoromânilor (Th. Capidan, 1939). La începutul comunicării, Th. Capidan trecea în revistă 
momentele istorice ale participării înflăcărate a macedo-românilor la „Marea Idee” (Megalo Ideea) 
panelenistă a eliberării creştinilor din Imperiul Otoman şi a jertfei de sânge a acestora pentru 
independenţa Greciei. Ruptura dintre macedo-români şi greci apare în momentul când planul grecesc, 
care prevedea ca Grecia să fie singura moştenitoare a Imperiului Otoman prefăcând toate neamurile în 
greci, intră în contradicţie cu aspirațiile naţionale ale naţiunilor balcanice. Panelenismul era susținut şi 
de către Patriarhia de la Constantinopol, care obținuse de la Imperiul Otoman dreptul de a reprezenta 
creştinii din Imperiu, „trecuţi în registrele Porții sub numele de rum mileti (neam romaic, adică 
grecesc)” (Th. Capidan, 1939, p. 4). Grecii, ajutaţi de Patriarhie, au pornit o campanie de 
deznaționalizare a popoarelor din Balcani, încercând să dovedească originea grecească a acestora. 
Keramopulos continua, ca şi cercetătorii greci de astăzi, aceste idei considerând că românii, bulgarii, 
albanezii sunt „Elini Vlahofoni”, „Elini Vurgarofoni” etc. Th. Capidan considera că aceste idei 
descalifică aceşti „cercetători” şi „că în stadiul actual (la 1939 n.n.) al cercetărilor istorice şi lingvistice, 
dovedirea originii greceşti a populațiunilor româneşti din Sudul Dunării este atât de absurdă, încât n-am 
nevoie de prea multe argumente, ca să demonstrez contrariul” (Th. Capidan, 1939, p. 12). Se aduc din 
nou dovezi bazate pe datele istorice şi lingvistice, pe limba şi numele comun, pentru a combate tezele 
susţinute de „cercetătorul” grec care nega adevărurile ştiinţifice. „Oricine încercă (spunea în încheiere 
Th. Capidan) să explice această unitate etno-lingvistică altfel de cum rezultă din datele istorice şi 
faptele de limbă, falsifică principiul de investigaţie şi prin acesta devine un simplu aventurier în 
cercetările istorico-lingvistice” (Th. Capidan, 1939, p. 23). 


Tache Papahagi 
Tache Papahagi” a făcut parte din elita şcolii româneşti din Balcani, ca de altfel Pericle 
Papahagi, Theodor Capidan, Sterie Diamandi, Petre Vulcan, George Murnu ş.a. Putem spune că este 


20 Aromân, s-a născut la 6 octombrie 1891 în Avdela, Pind (nordul Greciei). Este nepotul lui Pericle Papahagi. În 
anii 1902-1912 urmează cursurile şcolii româneşti din Avdela şi liceul în Bitolia. Vine în România, între anii 
1912-1916 urmând cursurile facultăţii de litere din Bucureşti. Profesor stagiar (1916-1918) la Tg. Neamţ. Secretar 
al delegaţiei aromâneşti la Conferinţa de pace de la Paris din 1919. 1920-1925 asistent universitar. În anul 1925 
devine doctor în filologie, având ca teză de doctorat Graiul şi folclorul Maramureşului, susţinută la 25 mai 1925 
la Facultatea de Litere din Bucureşti şi dedicată profesorului Ovid Densusianu. 1926-1927 docent. 1 ianuarie 1928 
conferenţiar la Universitatea Bucureşti, Facultatea de litere şi filosofie. 1943-1948 profesor universitar. Valul 
reprimării profesorilor universitari din anul 1948 nu-l ocoleşte nici pe Tache Papahagi. Este dat afară de la catedră 
şi pensionat. Multe din lucrările profesorului rămân în manuscris, fiind editate postum. Caracterul de luptător 
specific aromânilor l-a ajutat, încă o dată, de a nu se lăsa copleşit de vremurile nefaste prin care trecea societatea 
românescă în perioada regimului comunist, perioada neagră a stalinismului. Lucrează intens la Dicţionarul 
dialectului aromân, care apare în anul 1963. Este numit în anul 1964 profesor emerit şi este laureat al Premiului 
de Stat. 17 ianuarie 1977 încetează din viață la Bucureşti. 

rezultat (şi un câştig pentru cercetarea românească) al implicării statului român în susținerea culturală a 
minorităților româneşti din sudul Dunării (anii 1864-1948). 

Ca aromân, era normal să se ocupe de studiul comunităților etnice aromâneşti din Balcani într-o 
perioadă, putem spune, de slăbire a influenţei statului român în acest spațiu manifestat şi prin lipsa unui 
suport material comparabil cu perioada antebelică. După renunţarea la finanţarea şcolilor şi bisericilor 
româneşti sud-dunărene (perioada comunistă, în anul 1948 ministrul de externe Ana Pauker renunţă la 
finanţarea acestora), prevede o perioadă de declin a comunităților aromâneşti împărțite între statele 
balcanice. Îşi deschidea ampla analiză închinată aromânilor din Dicţionarul dialectului aromân, cu o 
frază memorabilă privind viitorul lingvistic al aromânilor, şi implicit asimilarea etnică a acestora: 
„Acest al douăzecilea secol va fi secolul stingerii aromânilor, cunoscuţi mai mult sub numele de 
macedo-români: treptat, treptat va dispărea graiul acestei populaţii romanice, care - fără ecouri în viața 
istorică şi politică a Europei — a îndeplinit anumite misiuni în evoluţia generală a popoarelor 
conlocuitoare din Peninsula Balcanică.” (p. 5) Câtă diferenţă între pesimismul cercetătorului aromân 
din anul 1963, când apare Dicţionarul, şi anul 1920, când scria lucrarea La Românii din Albania: „Tu, 
Pindule bătrân, cel bătut de furtuni şi vijelii păgâne, îndurerat şi frământat cu atâta sânge aromânesc; 
leagăn sfânt al istoriei şi vieţii noastre naţionale: conteneşte-ţi geamătul văilor şi plânsul codrilor tăi: - 
Dumnezeul străbunilor noştri îndura-se-va poate ca din nou pe creştetele munților tăi să strălucească 
nimbul independenţei tale de odinioară, al Marei Vlahii!” (p. 26) 

S-a ocupat, în studiile sale, de etnogeneza poporului român, în mare parte a ramurilor sud- 
dunărene ale acestuia. Lipsa informaţiilor despre vlahii sud-dunăreni anterioare sec. X a dus la 
concluziile cercetătorilor că aceştia au migrat din Moesia superior după invazia slavilor. Tache 
Papahagi credea că a existat şi o romanitate sud-ilirică, lărgind astfel teritoriul de formare al poporului 
român. 

„Căci, a concentra întreaga viaţă etnolingvistică a epocii romano-balcanice — viață din care se 
naşte limba şi neamul românesc — în nord-vestul tracic, având ca bază coasta dalmatină, cred că e ceva 
care nu poate fi menţinut întocmai, fără a i se aduce o modificare în sensul lărgirii acestui teritoriu şi 
anume că: la baza formaţiunei limbii române trebuie să admitem din punct de vedere geografic şi o 
romanitate existentă în sudul Iliriei în directă continuitate teritorială cu Moesia superior. Prin acest 
„Sud-iliric” vreau să înţeleg în special masivul muntos al Pindului precum şi sudul Albaniei de astăzi.” 
(Tache Papahagi, 1923, p.4) 

Care au fost argumentele avute în vedere la existenţa unei romanități sud-ilirice? Existenţa unei 
puternice baze militare romane (în regiunea Apoloniei — râul Aous, râul Voiusa, golful Valona şi 
Durazzo) încă din sec. II î. Hr., ca şi a alteia pe coasta dalmatină. Centrul Albaniei devenea „un focar 
militar, precum şi un punct cultural, având ca bază iniţială Apolonia...” (în această regiune, ca şi în cele 
învecinate, s-au dat mari bătălii romane, cea mai renumită fiind între Cezar şi Pompei — în Tesalia, la 
Pharsala). 

Aceste fapte istorice, ca şi numeroase aspecte etno-lingvistice duc la ideea perpetuării unor 
enclave romane, mai apoi româneşti în aceste locuri: „... aici au continuat să trăiască încă din timpurile 


Opera: Aromânii din punct de vedere istoric, cultural şi politic, Bucureşti, 1915; La Românii din Albania, 1920; 
Latina vulgară. Curs la Facultatea de litere, Craiova, 1921-1922; Antologie aromânească, Bucureşti, 1922; 
Etnografia lingvistică română, 1922; Din folklorul romanic şi cel latin, 1923; O problemă de romanitate sud- 
ilirică, 1923, Din epoca de formaţie a limbii române, 1924; Cercetări în Munţii Apuseni, 1925; Graiul şi folklorul 
Maramureşului, 1925; Biblioteca naţională a Aromânilor, vol I, Nuşi Tuliu. Poezii, 1926; Creaţiunea poetică 
populară, 1926; Macedo-românii sau aromânii, 1927; Dispariţii şi suprapuneri lexicale, 1927; Images 
d'ethnographie roumaine, 3 vol., 1928-1934; Origina Muloviştenilor şi Gopeşenilor, 1930; Basilica Ecclesia; 
Poeţii Araia şi Caciona, 1932; Prin munţii şi valea superioară a Cernei, 1935; Flori din lirica populară, 1936; 
Mic dicţionar folkloric comparat; Paralele folklorice, 1944, 1970; Concordances folkloriques et ethnographiques, 
1946-1948; Dicţionarul dialectului aromân, Bucureşti. 1963, 1974; Grai, folklor, etnografie, Bucureşti, 1981, 
lucrare postumă. 

acelea enclave romane, mai mari sau mai mici, care şi-au păstrat timp de veacuri de-a-rândul întreaga 
lor individualitate etno-lingvistică până la consolidarea lor în mase mai compacte — consolidare produsă 
în urma revărsării sau a dislocării populației româneşti din Moesia în lungul Pindului, când legăturile de 
continuitate teritorială cu Românii din stânga Dunării slăbesc, pentru ca să dispară definitiv odată cu 
secolul al XIII-lea. Căci într-adevăr, o dislocare, aşa cum e admisă astăzi, nu poate fi întru nimic 
contestată. Dar, a admite această dislocare ca fiind punctul inițial şi unic ca geneză generală a întregului 
element aromânesc din sudul Dunării, cu alte cuvinte că întregul acest element s-a stabilit acolo unde îl 
găsim astăzi începând cel mai de vreme cu secolul al VI-lea şi coborând spre sud din „munţii 
româneşti” din Serbia veche, şi anume din aşa zisa Vlasina Planina: - a admite aceasta însemnează a nu 
ne opri la lipsa de concordanţă dintre o astfel de concluzie şi diferitele realități etno-lingvistice 
aromâneşti” (Tache Papahagi, 1923, p. 7-8). 

Realităţile etno-lingvistice care stau la baza teoriei lui T. Papahagi privind existența unei 
romanități şi românităţi sud-ilirice ţin de diferenţele apărute între datele etnologice aromâneşti şi daco- 
române privind muzica, portul şi dansul. Aceste diferențe nu se pot explica în cazul luării în 
considerație doar a unei migrări din nord, după secolul al VIII-lea. „cum se face totuşi că, odată dislocat 
şi izolat de Daco-români, elementul aromânesc a menţinut până astăzi, un grai identic în structura lui cu 
cel nord-danubian, în timp ce muzica, dansul şi portul contrastează atât de pronunţat?” Explicaţiile se 
găsesc în lucrarea ligvistului român, dublate şi de considerente pe care le releva analiza toponimică. 

Nu se poate înţelege migrarea spre sud a populațiilor româneşti împinse de masa slavă decât dacă 
se admite existența unei romanităţi sud-ilirice: „Dar dislocarea înspre sud, părăsind cu totul direcția 
dalmatină, nu ne-o putem explica decât admițând că acea populaţie românească a trecut şi s-a stabilit în 
regiuni în care avea cunoştinţă de existenţa unor consângeni ai ei care erau şi ... (vorbitori ai aceluiaşi 
grai ca al Dacilor), deci şi ca ei.” 

Combate teza lui Th. Capidan privind dislocarea românilor din Rodope şi Balcani în sudul 
peninsulei. „Problema cred că trebuie înfăţişată altfel. Străaromânii nu trebuiesc aduşi în regiunile 
Pindului prin dislocare nordică, după cum nici continuitatea teritorială dintre aceştia şi românii nordici 
nu trebuie scăpată din vedere. În jurul secolului al IX-lea, o parte din slavii sud-dunăreni, care erau 
acomodaţi cu viaţa populaţiunii româneşti dintre Balcani şi Dunăre, coboară spre sud, prelingându-se şi 
în direcția labirinticelor ramificaţiuni munteneşti ale populaţiei române locale. Cu timpul, contactul lor 
cu străaromânii devine fapt real... Aceste transmisiuni (ale împrumuturilor din limba slavă în aromână 
şi dacoromână, şi invers n.n.) devin şi mai explicabile dacă, în locul Dunării, vom admite ca hotărnicire 
geografică între cele două dialecte lungul crestei lanţului balcanic — ceea ce ar fi în deplină concordanță 
cu întregul complex etno-lingvistic al Romaniei orientale. În cazul acesta vom avea româna nord- 
balcanică, întinsă sau călare pe ambele ţărmuri dunărene între Balcani şi Carpaţi, şi româna sud- 
balcanică, revărsată pe pantele şi văile sudice ale Balcanilor până înspre poalele de miazăzi ale 
Pindului. ” (Tache Papahagi, 1981, p. 72) 

Spaţiul de formare al limbii române este considerat a fi cel carpato-balcano-dinaric: „limba 
română se formează pe ambele ţărmuri ale Dunării, cu preponderență etnică în sud, şi având ca bază 
coasta nord-estică a Adriaticei — ceea ce ar explica suficient atâtea apropieri între română şi albaneză.” 

Este greu, în lipsa unei orientări a cercetării româneşti spre sudul balcanic, dar şi a sprijinului 
statului român pentru minoritățile româneşti, ca analizele şi contribuţia cercetătorilor de origine 
aromână să fie egalate astăzi. Dar se impune o reevaluare a acestor teorii fără de care nu putem să avem 
o imagine completă a spaţiului de etnogeneză al românităţii. 


Pericle C. Papahagi 
„Niciodată simţirea naţională la Aromâni, n-a fost adormită. Ei s-au simţit totdeauna Români, şi, 

după cum ne vom încredința, s-au mândrit cu originea lor romană” (Pericle Papahagi, 1909, p. 1). 

Pericle Papahagi” a avut o contribuţie importantă la culegerea de literatură populară din zonele 
locuite de aromâni. A realizat studii ligvistice asupra dialectelor vorbite de aromâni şi megleno-români, 
a publicat numeroase studii asupra acestora. 

S-a ocupat de scriitorii moscopoleni care au scris în dialect aromânesc, cărora le-a închinat o 
monografie: Scriitori aromâni din sec. XVIII: Cavalioti, Ucuta, Daniil. 

Originea megleno-românilor. Weigand: este cel care atrage atenţia asupra existenţei megleno- 
românilor, populaţie vorbitoare a unui dialect asemănător cu cel aromân, dar mai apropiat de cel daco- 
român; îi consideră urmaşi ai bulgaro-valachilor refugiaţi în ținutul Meglen după lupta de la Câmpia 
Mierlei (Kosovopolije). Numele de megleno-români este dat după numele ținutului Meglen şi a 
asemănării limbii vorbite cu limba română. Jirecek: considera că sunt un rest al Imperiului româno- 
bulgar, descendenţi ai pecenegilor, aşezaţi în Meglen după înfrângerea în faţa Împăratului Alexios 
Komnenos (la Choironoi şi Levunian, anul 1091). 

Teoria lui P. Papahagi: megleno-românii sunt urmaşii „pacinaților”, dar care erau români şi au 
fost aşezaţi în ţinut tot ca români; în trecut românii erau numiţi pacinaţi în loc de valahi; după toate 
probabilitățile aceştia au fost instalaţi într-un ținut (Meglen) locuit şi până atunci tot de români. „Că 
Românii din Meglenia, la aşezarea lor în aceste părţi, vor fi găsit frați Români, posibilitatea nu este 
exclusă câtuşi de puţin, căci poporul român în aceste timpuri a trebuit să fie întins peste toată Peninsula 
balcanică.” (Megleno-românii, vol. I, p. 7-8). 


Bogdan Petriceicu Hasdeu 

B.P. Hasdeu, primul cercetător care îmbrăţişează ideea moştenirii dace, autor şi iniţiator al 
curentului autohtonist tracic, susținea într-o şedinţă solemnă la Academia Română, 27 martie 1892, 
conferința cu tema Strat şi substrat. Genealogia popoarelor balcanice, apărută în acelaşi an la Lito- 
Tipografia Carol G5bl. În această conferință dezvoltă paradigma genealogiei popoarelor balcanice 
servindu-se de o metodă „geologică” istorico-filologică. „Raportul de strat şi substrat constituie 
substanţa unei naţionalităţi. Către această substanţă se adaugă pretutindeni, din când în când accidente, 
adică o intervenire superficială a unor elemente etnice străine, deja după formarea cea definitivă a unei 
naţionalităţi... Din strat şi substrat se naşte organismul unei naţionalităţi, prin accidente se preînnoiesc 
moleculele acestui organism, se activează circulaţia, dar organismul rămâne acelaşi” (p. 21). 

Teoria lui Hasdeu se bazează, în studiul etnicității popoarelor, pe stratul etnic actual şi pe 
substraturile etnice anterioare (metoda geologică). Pentru peninsula balcanică trebuie să avem în vedere 
primul substrat etnic cunoscut în istorie: pelasgii, un neam înrudit cu egiptenii, neindoeuropean şi 
nesemiţi (cu 2000 de ani î. de Hr.). Peste acest strat vin să se aşeze tracii şi grecii (cu 1500 ani î. de 
Hr.). „Însă Tracii şi Grecii, descălecând în Europa, găsiră pretutindeni o groasă pătură pelasgică şi 
pretutindeni s-au amestecat cu ea, astfel că ei ştiau că nu sunt Pelasgi, dar ştiau totodată că se trăgeau 
din Pelasgi”. (p. 3) Grecii nu au putut fi latinizaţi, romanii nici n-au încercat, şi sunt strămăşii grecilor 


"1 Publicist aromân, s-a născut în Avdela, Macedonia grecească. Şcoala primară din Avdela, continuate la 
Bucureşti. Studii universitare la Lepzig, unde îşi ia doctoratul. În anul 1916 devine membru al Academiei 
Române. Director al liceului din Silistra. Director al revistei Dunărea. Activitate publicistică: Analele Dobrogei, 
Arhiva, Convorbiri literare, Frăţil'ia, Peninsula Balcanică, Viaţa Românească etc. Moare la 20 ianuarie 1943 la 

Silistra (Bulgaria). 
Opera: Jocuri copilăreşti culese din Macedonia, cu P.P. Vurdună, Bucureşti, 1893; Din literatura populară 
aromână, 1898; Românii din Meglenia, 1900, Din literatura poporană a Aromânilor, 1900; Megleno-românii, 2 
vol., 1902; Graie aromâne, 1905, Basme aromâne, Bucureşti, 1905; Chestiunea aromână, Braşov, 1906; Notiţe 
etimologice, 1907; Scriitori aromâni din sec. XVIII: Cavalioti, Ucuta, Daniil, 1909; Poesia înstrăinării la 
Aromâni, 1912; Din trecutul cultural al Aromânilor, 71912; Boiagi. Gramatica românească, 1915; Numiri etnice la 
Aromâni, 1925; Sceaux de plomb byzantins inedits trouves a Silistrie, Vălenii-de-Munte, 1932. 

actuali (existând bineînţeles şi asimilări etnice a altor neamuri, datorită culturii vechi greceşti). Singurii 
traci nelatinizaţi sunt albanezii, care se trag din iliri (trib tracic). 

Peste stratul trac s-a suprapus stratul latin (tracii devin substrat iar latinii strat). Din acest amestec 
rezultă naționalitatea traco-latină a românilor. Între secolele II-VI latinizarea tracilor nordici a produs 
trei dialecte traco-latine: meso-latin (între Dunăre şi Balcani), iliro-latin (între Balcani şi Adriatica) şi 
daco-latin (în Carpaţi). 

În secolele VI-VII apar slavii din ramura polonă peste meso-latini, rezultând națiunea româno- 
slavă a bulgarilor; slavii din ramura bohemă s-au aşezat peste iliro-latini dând naştere naţiunii româno- 
slave a sârbilor. Daco-românii rămân singurul popor latin din sud-estul european neslavizat. 

Slavii erau împărțiți astfel: anții (ruteno-ruşii cu un substrat tătar sau finic), polono-bulgarii 
(având ca substrat litvanii), bohemo-sârbii (substrat celtic sau german). 

Venirea ungurilor are loc la sfârşitul secolului IX în Panonia şi duce la „naşterea Moravo- 
Românilor pe de o parte, pe de alta Macedo-Românilor şi Istriano-Românilor” (p. 27). Venirea 
ungurilor dinspre nord-est a produs o dislocare a elementului etnic românesc în direcţii opuse, spre 
nord-vest (Morava, în mare parte slavizați) şi spre sud (Bosnia, serbizați după sec. XV; Triest, istro- 
românii; Epir şi Tesalia, aromânii). 

„Aşadar naşterea Macedo-Românilor, a Istriano-Românilor şi a Moravo-Românilor datează 
deopotrivă din secolul X, nefiind ei toţi altceva decât nişte Daco-Români împinşi din Panonia spre sud 
şi spre apus prin năvălirea maghiară.” (p. 29) 

Referitor la dialectele limbii române (nu avea date despre megleno-români) Hasdeu aprecia: 
„Când alăturează cineva dialectul daco-român sau al Românilor propriu-zişi cu dialectul macedo-român 
al Aromânilor şi cu cel istriano-român al Rumerilor, nu poate să nu constate următoarele: 1. Aceste trei 
dialecte diferă între ele mai puţin decât dialectele provinciale din Italia şi din Franţa, iar prin urmare e 
peste putință ca ruperea continuității între ele să fie veche. Separația s-a operat foarte târziu, după ce 
totalitatea unei singure limbi româneşti fusese deja pe deplin formată, crescută şi consolidată, ceea ce s- 
a întâmplat anume între secolele III-IX, în curs de şase sute de ani, în ţara unde Traian îşi pusese 
piciorul trecând podul de la Severin şi de unde apoi elementul românesc s-a întins treptat în Ardeal, în 
Banat, în Panonia. 2. Dialectul daco-român prezintă o desvoltare liniştită organică, în care nu ne 
întâmpină contrastul între un prea mare conservatorism pe de o parte şi într-o prea mare desfigurare pe 
de alta, ca la Macedo-Români şi cu atât mai mult la Istriano-Români. Un asemenea contrast este 
rezultatul unei zguduiri. Orice zguduire dezechilibrează. Dialectul macedo-român şi cel istriano-român 
s-au zdruncinat prin colindările lor, pe când cel daco-român s-a mişcat simetric, rămânând nestrămutat 
în aceleaşi condiţii teritoriale, climaterice şi etnice.” (p. 34) 


Ion Nistor 
Ion Nistor” dezvoltă teoria istorică privind originea aromânilor în lucrarea sa Originea românilor 
din Balcani şi vlahiile din Tesalia şi Epir, Imprimeria Naţională, Bucureşti, 1944. 


1876 la 4/7 august se naşte, în satul Bivolarie, comuna Vicovul de Sus, districtul Rădăuţi (Bucovina). 1884- 
1886 urmează doi ani la şcoala primară din satul natal. 1886-1889 continuă şcoala primară în oraşul Rădăuţi, unde 
învaţă şi limba germană. 1889-1897 frecventează cursurile liceului german din Rădăuţi. 1897-1899 se înscrie la 
Facultatea de Filosofie a Universităţii „Franz-Josef"din Cernăuţi. Intra chiar de la începutul studenţiei în 
Societatea academică „Junimea”, fiind ales în 1898 preşedinte. 1899-1900 face stagiul militar la Viena şi apoi la 
Pola. 1901-1904 reia cursurile universitare din anul trei de studiu. Editează la Cernăuţi împreună cu George 
Tofan, Victor Morariu şi Liviu Marian, revista „Junimea Literară”. 1904-1907 activează ca profesor secundar la 
Liceul clasic din Suceava. 1907-1908 profesor secundar la catedra de istorie-geografie a liceului real din Cernăuţi. 
1908-1909 doctorand la Universitatea din Viena. La 22 martie 1909 este promovat în Aula Universității din Viena 
doctor în filosofie şi litere. 1911 este abilitat ca docent al Universităţii din Viena. 1912 apare la Cernăuţi lucrarea 
sa Negoț şi circulaţie în Moldova până la sfârşitul secolului XVI, iar la Leipzig o alta despre Sistemul vamal 
moldovenesc în secolele XV şi XVI. 1913 este ales în conducerea „Societăţii pentru Cultură şi Literatura Poporului 

In analiza etnică a peninsulei balcanice Ion Nistor lucrează cu paradigma hasdeiană a stratului şi 
substratului. Au existat patru seminţii autohtone în Balcani: grecii, macedonenii, tracii şi ilirii. In 


Român din Bucovina”. 1914 este numit profesor definitiv la Universitatea din Cernăuţi. 1915 scrie Românii şi 
rutenii în Bucovina. Studiu istoric şi statistic. 1916 este primit ca membru titular în Academia Româna. Publica 
Istoria bisericii din Bucovina şi rostul ei național-cultural în viața românilor bucovineni. 1917 refugiat la Huşi, 
apoi la laşi, semnează declarația de război contra monarhiei habsburgige în numele Comitetului Naţional al 
românilor emigraţi din Austro-Ungaria, motiv pentru care este condamnat în contumacie de autoritățile imperiale 
sub acuzația de înaltă trădare. Din inițiativa lui, cu asentimentul guvernului Brătianu, ia fiinţa, la 2 iulie, 
„Misiunea Română în Bucovina” cu scop de propagandă naţională. Pe 13 iulie i se conferă calitatea de cetăţean 
român. Refugiat la Odessa, începe colaborarea cu preşedintele Comitetului refugiaților ardeleni, Octavian Goga. 
1918 militează pentru înființarea unei universități populare, la Chisinău. Participă la 27 martie, ca invitat, la 
şedinţa Sfatului Ţării când a fost votată unirea Basarabiei cu România. Întemeiază cu Octavian Goga la Chişinău 
„Comitetul Naţional al Românilor Ardeleni şi Bucovineni aflători în Moldova şi Basarabia şi al corpului ofițeresc 
de voluntari”, prezentând la 6 octombrie regelui Ferdinand, Declarația Comitetului care respinge soluţia 
federalistă propusă de împăratul Carol, cerând ca Bucovina şi Transilvania să fie eliberate şi anexate Regatului 
Român. În calitate de împuternicit al guvernului român, tratează cu şeful guvernului Bucovinei Iancu Flondor, 
unirea Bucovinei cu România. Participă la Congresul General din 15/28 noiembrie, susține adoptarea actului 
unirii. La 18 decembrie este numit ministru secretar de stat în guvernul Ion I.C. Bratianu, reprezentând interesele 
Bucovinei. 1919 la 29 decembrie prezintă în Parlamentul României proiectul de lege pentru ratificarea unirii. 
1920 inaugurează la 24 octombrie, ca rector, Universitatea românească de la Cernăuţi. 1922-1926 participa în 
calitate de ministru al Bucovinei, la guvernul condus de Ion I. C. Bratianu. Editează volumul Corespondenţa 
diplomatică şi rapoarte consulare austriece (1782-1797); publică volumul Istoria Basarabiei. În martie 1924 
conduce comisia oficială română care poartă negocieri cu guvernul Austriei pentru aplicarea prevederilor 
tratatului de pace. 1927 cu prilejul tratativelor privind fixarea graniţei polono-române, pledează pentru păstrarea 
integrală a Bucovinei în hotarele României; este numit ministru al lucrărilor publice în noul guvern liberal condus 
de I.C. Bratianu. 1928-1933 devine senator de drept, se evidenţiază ca unul din liderii opoziţiei naţional-liberale 
din Parlament. Este şef al organizaţiilor liberale din Bucovina şi desfăşoară o intensă activitate politică şi 
națională; publică lucrările Unirea Bucovinei, 28 noiembrie 1918. Studii şi documente şi Zece ani de la Unirea 
Bucovinei. În noiembrie 1933 este numit ministru secretar de stat pentru minoritățile etnice în guvernul liberal al 
lui Ion G. Duca. 1934-1937 este numit ministru al muncii, sănătăţii şi ocrotirii sociale; reia în studiu (1934) 
Problema ucraineană în lumina istoriei. 1938 publică volumul Amintiri răzlețe din timpul Unirii şi studiul 
Bucovina sub dominațiunea românească; editează volumul de Corespondenţă diplomatică şi rapoarte consulare 
austriece (1798-1812), precum şi volumul de documente Corespondența lui Corornini din Principate. Acte şi 
rapoarte din 1854-1857, alături de câteva studii dedicate ocupaţiei ruseşti şi austriece a Principatelor în timpul 
razboiului Crimeii. 1939-1940 îndeplineşte funcția de ministru al cultelor şi artelor în guvernul condus de Gh. 
Tătărăscu; este rector al Universităţii din Cernăuţi. Elaborează un memoriu către toate academiile din lume 
evocând ocuparea Basarabiei şi Bucovinei de Nord la 28 iunie de armata sovietică, solicitând ajutor moral 
pentru redobândirea acestor teritorii. La 9 iulie prezintă regelui Carol II un memoriu referitor la pierderea 
Bucovinei de Nord, semnând şi o moțiune de protest, votată de parlament, împotriva actului de forță al 
sovieticilor din iunie. Publică unele studii în care susţine cu argumente istorice integritatea României Mari: 
Basarabia and Bucovina (1939), Unirea Bucovinei cu România (1940), editează alte două volume de documente 
diplomatice austriece din perioada 1813-1823 şi 1824-1827. 1941-1945 la 27 iulie 1941 pleacă la Cernăuţi pentru 
a raporta starea Universităţii, pensionat de universitatea bucureşteană începe redactarea Istoriei României 
susținând comunicări la Academia Română pe diverse teme de istorie românească; editează în 1942 un nou volum 
de Corespondenţă diplomatică austriacă (1828-1837). 1945-1950 la 23 mai 1945 este ales director al Bibliotecii şi 
Colecţiilor Academiei Române pentru ca în iunie 1948 să fie scos din Academie; în acelaşi an este scos şi din 
rândul profesorilor onorifici ai Facultăţii de Litere şi Filosofie din Bucureşti. Publică câteva studii pe diverse teme 
de istorie românească în „Analele Academiei Române. Memoriile Secţiunii Istorice”; definitivează marea sa 
lucrare de sinteză privind Istoria României şi scrie o Istoria Bucovinei (1775-1916), rămasă până de curând 
inedită. 1950-1955 arestat samavolnic în mai 1950, este ţinut în detenţie la Sighet, fără judecată, până în iulie 
1955. 1962 la 11 noiembrie încetează din viaţă cel care a fost istoricul, omul politic şi patriotul Ion I. Nistor. (Date 
preluate din fişa lui Ion Nistor, Enciclopedia valorilor reprimate, vol II) 

prezent putem identifica trei elemente etnice bazate pe substraturi antice: aromânii, albanezii şi grecii 
(cu toate că Hasdeu dovedea că bulgarii şi sârbii se bazau şi ei pe substraturi româneşti). Aromânii sunt 
seminții traco-ilire din nordul peninsulei. Albanezii reprezintă urmaşii seminţiilor ilirice semi-latinizate. 
Grecii sunt urmaşii seminţiilor antice din Elada şi Macedonia. Celelalte populaţii balcanice se bazează, 
spunea I. Nistor, pe seminţii uralo-altaice, turco-tătare, slavone venite după sec. IV. 

Romanizarea populațiilor traco-ilire, ascendenți ai aromânilor, începe cu războaiele punice (229. 
î.d.Hr.). După cucerirea Macedoniei prin lupta de la Pydna (168 î. Hr.) regatul este împărțit în tetrarhii, 
unite la anul 146 î. Hr. în provincia romană Macedonia. Burebista opreşte pentru o vreme expansiunea 
romană în sud-estul european (anul 50 î. Hr.). Romanii ajung la Dunăre (anul 29 î. Hr.) pentru ca apoi 
să cucerească Dacia. 

Linia de demarcaţie între spaţiul lingvistic (şi nu etnic!) latin şi cel elen s-a stabilit pe baza 
inscripţiilor, pietrelor de hotar, monede etc. S-au întâlnit inscripţii bilingve (ex. Tropaeum Traiani). 
„Inscripţiile bilingve ne îngăduie să distingem chiar un spaţiu bilingv, în care populaţia se folosea de 
ambele limbi oficiale deopotrivă, un fapt pe care-l vedem repetându-se şi în zilele noastre”. (p. 11) 
Aceasta era: de la Alesio (Lissum) — litoralul adriatic, spre răsărit prin Scutari şi Prizrend, urmând 
granița dintre Macedonia, Tracia şi Misia astfel încât Naissus (Niş) cădea în spațiul lingvistic latin iar 
Sardica (Sofia) în spaţiul lingvistic grecesc. De la Niş granița mergea pe creasta Haemului urmând 
hotarul dintre Tracia şi Misia, ajungând la litoralul pontic (urmează linia de demarcaţie stabilită de C.J. 
Jirecek, Die Romanen in den Stadten Dalmatiens). Spaţiul limbii latine (latinitatea orientală) cuprindea: 
Dobrogea, nordul Bulgariei, Serbia, Croaţia, Dalmația, Bosnia şi Albania, Transdanuvia şi Dacia 
carpatină. În secolul V, în acest spațiu al latinităţii, era o unitate etnică „din Carpaţi până în 
Macedonia”. 

În anul 395 imperiul roman se împarte între cei doi fii ai împăratului Teodosius, astfel încât 
teritoriul lingvistic latin este împărţit printr-o graniță care porneşte la Buda (Aguincum) la Bulgaria 
(Singidunum), prin Morava spre sud, până la litoralul adriatic (Cattaro). Romanitatea orientală este 
divizată în două: ramura apuseană dezvoltată pe fond iliric (orientată spre Alpii Dinarici şi litoralul 
adriatic) şi ramura răsăriteană dezvoltată pe fond tracic (orientată spre litoralul pontic). 

În urma venirii bulgarilor populația românească din stânga Dunării se retrage spre sud şi în 
Transdanuvia. Mai apoi, datorită trecerii bulgarilor care se mai aflau în Dacia peste Dunăre, românii 
sud-dunăreni se rup de trunchiul românismului. „Prin admigraţii continue din Dacia, unde în secolul al 
VII-lea se aciuaseră nu mai puţin de 25 seminţii schieice şi prin absorbirea şi asimilarea perpetuă a 
elementelor etnice aborigene, semințiile slave au putut constitui curând în Nordul peninsulei o zonă 
etnică slavonă din Alpi până în Balcani, pornind de la izvoarele Savei şi ajungând până la Odessus 
(Varna) de pe litoralul pontic. Prin închegarea acestei pânze etnice slavone, latinitatea orientală care 
până atunci forma o unitate etnică bine închegată, s-a rusp în două în ramura de Nord sau daco-romană 
şi ramura de Sud sau arumână. Ruptura s-a produs în secolul al VII-lea, astfel că de la această dată şi-au 
urmat fiecare în parte destinul său istoric, fără să mai fi luat contact direct una cu alta” (p. 16-17). 

Aromânii sunt apoi divizați în trei ramuri: grupul dinaric, grupul balcanic şi grupul pindean. 
Grupul dinaric (p. 17-18): substratul etnic este format din seminţiile ilirice (denumiri ale acestora: 
vlahi-ilirici, rumeri, mauro-vlahi sau morlaci). Vorbeau limba dalmatină, foarte apropiată de limba 
daco-română (dispărută la sfârşitul secolului XIX). Au rămas doar istro-românii (numiţi cici, ciribiri) 
care vorbesc dialectul istro-român. Grupul balcanic (p. 18-25): numiţi şi vlahi albi (beli-vlahi), românii 
din munţii Haemus şi Rhodope. Cea mai veche referire la aceştia este a Anei Comnena care relatează 
înrolarea în oștirea bizantină a unor vlahi din valea râului Marița. Erau conduşi de juzi şi cnezi. Aceştia 
sunt întemeietorii imperiului româno-bulgar sub dinastia asăneştilor. Grupul din Pind (p. 25-62): 
migrează din regiunile dunărene (prima referire este a cronicarului Kedrenos, anul 976, cu ocazia 
omorârii prințului bulgar David de către nişte vlahi călători; alte referiri: Legenda Sf. Dumitru din 
Salonic, Viaţa celor XV martiri din Tiberiopol, Însemnarea de la Castramonitu - m. Athos, sec. XVIII; 

Kekaumenos îi numeşte daci şi bessi). În sec. XII ei întemeiază Vlahia Mare, Vlahia Mică şi Vlahia 
Superioară. 


Silviu Dragomir 

În lucrarea Vlahii şi Morlacii. Studiu din istoria românismului balcanic, apărută în anul 1924, 
Silviu Dragomir făcea o amplă analiză asupra istoriei românilor din nord-vestul Peninsulei Balcanice, 
îndeosebi teritoriul Bosniei şi Croaţiei. În 7 decembrie 1923 prezentase o sinteză intitulată Originea 
coloniilor române din Istria într-o comunicare susținută la Academie. Noi încercăm să extragem teoria 
privind „patria străromână” şi mişcarea populaţiei româneşti în sudul Dunării. 

Silviu Dragomir” delimita „patria străromână” în regiunea Moesiei Superioare, Dardania, ambele 
Dacii transdanubiene, cu ramificații de-a lungul Dunării şi spre Sofia. În mare parte răsfirarea românilor 
s-a produs datorită colonizării slavilor şi evoluţiei istorice prin care au trecut românii. Această deplasare 
din „patria străromână” s-a făcut până în secolul XI (numeroase scrieri bizantine relevă aceasta). 

Autohtonia românilor din Croaţia nu este plauzibilă, considera Silviu Dragomir, datorită faptului 
că dialectul istro-român este foarte apropiat de cel daco-român. Vlahii din Bosnia şi Croaţia sunt 
considerați ca strămoşi ai celor din insula Veglia şi din Istria. De asemenea, se lua în considerare şi 
originea ortodoxă a vlahilor într-o Croaţie catolică: „ortodoxia lor dovedeşte originea dintr-un teritoriu 
supus influenţei bizantine, sau, cel puţin, trecerea lor prin Bosnia, unde biserica răsăriteană totdeauna a 
fost predominantă.” (Vlahii şi Morlacii, p. 109, a se vedea şi Originea coloniilor din Istria, p. 20). 

Teoria conform căreia „patria străromână” ar fi fost Bulgaria (datorită rolului istoric jucat de 
români aici) nu este nici ea realistă. „Căci şi jumătatea nord-vestică a peninsulei balcanice e tot atât de 
plină de urmele Românilor, ca şi Bulgaria şi avantajul istoricului e neasemuit mai mare în vest, unde 
dispune şi de un însemnat număr de mărturii documentare.” (Vlahii şi Morlacii, p. 97) 

Referitor la aromâni Silviu Dragomir considera că aceştia coborâseră înainte de secolele VII-VIII 
în sudul peninsulei (lipsa cuvântului cătun la aromâni se explică astfel; cătunarii erau vlahii (voinicii) 
însărcinaţi cu apărarea frontierelor sârbeşti, aşezările româneşti din jumătatea nordică a peninsulei 
purtând numele de cătune). 


* La 13 martie 1888 se naşte în comuna Gurasadului, jud. Hunedoara; urmează Liceul Românesc din Blaj şi 
Liceul ortodox din Novisad. 1906-1909. Urmează Facultatea de Teologie din Cernăuţi; ultimul semestru îl face la 
Universitatea din Viena. 1910 - Doctorat în teologic la Cernăuţi. 1917-1918 editează la Cluj ziarul „Gazeta 
Poporului” împreună cu Nicolae Bălan viitorul mitropolit al Ardealului. 1918 Participă la Marea Adunare 
Naţională de la 1 decembrie de la Alba-Iulia, fiind ales unul dintre secretarii ei. 1919 este numit profesor de istorie 
sud-est europeană la Universitatea Daciei Superioare (actuala Universitate Babeş-Bolay) întemeiată la Cluj. 1928 
este ales membru al Academiei Române (membru corespondent din 1916). 1934 înfiinţează la Cluj, Revue de 
Transylvanie. 1938-1940 funcţionează ca ministru al Minorităţilor. 1947 - în plină putere creatoare, este pensionat 
forţat - de fapt izgonit de la catedră de către regimul comunist. 26 februarie 1962 se stinge din viaţă. Figurează în 
Publicaţii Interzise cu numeroase titluri, printre care şi „Vlahii din nordul Peninsulei Balcanice în Evul mediu”, 
Bucureşti, 1959. (date preluate din fişa Silviu Dragomir, Enciclopedia valorilor reprimate, vol II) 

George Murnu 

În studiul istoric al românismului balcanic George Murnu”* remarca faptul că istoriografia slavă 
şi maghiară lucra cu argumente dogmatico-etniciste fără a lua în considerare adevărul relevat de sursele 
documentare. „La vecinii noştri sudici (ca şi la Ungurii care ţin morţiş la doctrina lui Roesler din motive 
«naționaley») nevralgia apare ceva mai acută, pentru unii chiar fără leac de tămăduire, ca fiind rezultanta 
unei idiosincrasii specifice şi mai cu seamă a unei sistematice şi unilaterale discipline de şcoală şi de 
propagandă publică ce are ca bază o dogmă de Stat, mistica unui etnicism care, din nenorocire, e întru 
câtva endemică națiunilor balcanice şi a fost, chiar în perioada din urmă a Evului Mediu, cauza multor 
dezastre (ar putea fi de provenienţă greco-orientală sau mongolică).” (Românii din Bulgaria medievală, 
Imprimeria Naţională, Bucureşti, 1939, p. 2-3) 

George Murnu publică, în anul 1913, o ampla lucrare închinată primei țări româneşti din istorie 
„Istoria românilor din Pind. Vlahia Mare 980-1259. Studiu istoric după izvoare bizantine”. Noi o luăm 
ca referință pentru a schiţa teoria privind românismul sud-dunărean. 

Românismul balcanic apare din romanizarea populațiilor traco-ilire din vastul spaţiu cuprins între 
Marea Adriatică, nordul Macedoniei şi Traciei, Marea Neagră şi Carpaţi. În secolul X existau trei mari 
grupuri etnice distincte: în Carpaţi, în Balcani şi în Pind. Unitatea neamului românesc s-a păstrat până 
în secolele VIII, IX („epoca cea mai întunecoasă a istoriei bizantine”) şi nu secolul VII aşa cum afirma 
Jirecek. Ca argument se ia „comunitatea multor elemente slave din aceste dialecte” (daco-român, 
aromân şi megleno-român). „Limba română căpătase fizionomia ei proprie unitară şi-şi asimilase în 
acelaşi timp o bună parte din lexicul slav, când a avut loc ruperea şi desmădularea românismului.” (p. 
27) 

Românii din Balcani şi cei din Pind sunt veniţi din nord (Serbia şi Bulgaria apuseană). Dacă 
românii din Pind formează cele trei state româneşti Vlahia Mare, Vlahia Mică şi Vlahia Superioară, 
românii din Balcani sunt întemeietorii Imperiului Româno-Bulgar sub dinastia vlahilor Petru şi Asan. 
Căderea imperiului şi venirea tătarilor (1241) a dus la migrarea românilor din Balcani şi întărirea celor 
din Pind şi Carpaţi. Aceştia sunt ascendenţii megleno-românilor. „Graiul mijlocitor între aceste 
amândouă dialecte (daco-român şi aromân, n.n.) a fost cel vorbit odinioară de Românii din Hemos şi în 
genere în nordul peninsulei balcanice; acesta nu pare a se fi deosebit de cel daco-român decât prin 
elementele împrumutate în decursul vremii de la românismul din Pind. Reprezentantul lui e astăzi aşa 
numitul dialect megleno-român, adică a Românilor din Meglenia, un ţinut din apusul Rodopei, în 
Macedonia”. (p.209-210) 

Prima descălecare a românilor are loc în Tesalia, asemănătoare geografic cu Ardealul. Remarcă, 
ca şi N. Iorga, poziţia strategică aleasă de români în masivul Pindului. Stabilitatea şi păstrarea cu 
îndărătnicie a punctelor strategice din înălțimile munților reprezintă, după G. Murnu, o caracteristică a 


?4 S-a născut la 1 ianuarie 1868 la Veria (Macedonia). Studii gimnaziale la Bitolia. În anul 1888 pleacă la 
Budapesta. Urmează Facultatea de litere din Bucureşti. Doctor în litere la Munchen. 1910 profesor agregat de 
arheologie la Universitatea Bucureşti. 1914 profesor titular. Participant la delegația aromânilor din anul 1913 la 
conferința de la Londra şi 1919 la conferinţa de la Paris. A fost director al Muzeului Naţional din Bucureşti. 4 
iunie 1923 membru al Academiei Române. În anul 1977 Haralambie Mihăescu publică teza de doctorat 
Rumânischen Lehnwörter im Neugriechischen mit historischen Vorbemerkungen, Munchen, 1902, împreună cu un 
studiu Nachtrag zu den Rumânischen Lehnwortern im Neugriechischen. Nicolae Şerban Tanaşoca are meritul de 
a fi îngrijit o ediţie Studii istorice privitoare la trecutul românilor de peste Dunăre care cuprinde articole needitate 
de George Murnu. 

Opera: Portretul elin, studiu iconografic, 1908; Istoria Românilor din Pind, 1913; Scrieri şi documente greceşti 
privitoare la istoria românilor din anii 1592-1837, Bucureşti, 1914; Pentru Românii din Peninsula Balcanică, 
1920; Bair di cântec armânesc, Românii din Bulgaria medievală, 1939. 

românilor. O singură grupare, cea din munții Balcani, a dispărut se pare, mai mult emigrării spre nord 
decât slavizării.” 


Nicolae lorga 

Concepţia lui N. Iorga” asupra spaţiului de formare al neamului românesc este următoarea: 
poporul român s-a format pe ambele maluri ale Dunării, în Carpaţi şi în munţii Haemus, între Marea 
Neagră, Panonia şi Marea Adriatică (Nicolae Iorga, 1928, p. 86-87). A avut apoi loc sinteza traco-daco- 
romană cu elemente iliro-dalmatine în cazul aromânilor. Înainte de cucerirea romană a Daciei, acest 
spaţiul este supus romanizării (prin populaţia tracă romanizată din dreapta Dunării). „Traco-Dacii şi — 
în special pentru Aromâni — Ilirii şi Dalmaţii trebuiesc consideraţi ca bază: de la dânşii ne vine mult 
sânge românesc. Afluxul de păstori şi plugari ai lentei expansiuni etnice de care nu se ocupă izvoarele 
istorice a putut singură romaniza real şi intensiv. Colonizarea romană, care de fapt a adus în ţară şi 


* Prima apariţie a românilor în istorie în G. Murnu, 1984, p.73-74 

26 S-a născut la 17 iunie 1871 la Botoşani, fiind fiul avocatului Nicu Iorga şi al Zulniei Arghiropol. Studii liceale 
la Botoşani şi laşi. Urmează cursurile Şcolii Normale Superioare din Iaşi, obținând licenţa în litere (1890). Studii 
postuniversitare în străinătate: Italia, Franţa, Germania, luându-şi doctoratul în filosofie la Leipzig (1893). 1894 
intră ca suplinitor la catedra de Istorie universală a Universităţii Bucureşti. 1895 profesor titular. 1907 secretar al 
Ligii Culturale şi deputat. 1908 întemeiază Universitatea Populară la Vălenii-de-Munte. 1910 membru fondator, 
împreună cu A.C. Cuza, a Partidului Naţional-Democrat. 1910 (26 mai) membru al Academiei Române. 1913 
împreună cu G. Murgoci şi V. Pârvan înființează Institutul sud-est european. 1914-1916 militează pentru intrarea 
României în război de partea Antantei. 1923 decan al Facultăţii de litere. 1924 constituie Partidul Naționalist al 
Poporului care fuzionează în anul 1925 cu Partidul Naţional. 1929 rector al Universităţii Bucureşti şi profesor al 
Universităţii din Cluj. 1929 Premiul naţional pentru literatură. 1930 inaugurează Casa romena din Veneţia. 18 
aprilie 1931 — 31 mai 1932 Preşedinte al Consiliului de Miniştrii şi Ministrul Instrucţiei şi Cultelor. 18 aprilie — 7 
mai 1931 Ministru de Interne. 10 februarie — 30 martie 1938 Ministru Secretar de Stat. 30 martie 1938 consilier 
regal. Prim-ministru şi ministru al Instrucțiunii Publice şi Cultelor (13.04.1931-6.06.1932); ministru de Stat 
(10.02.1938-30.03.1938); consilier regal (1938). Alte titluri academice: membru al Academiei Sârbe, Academiei 
Cehe, Academiei Suedeze, poloneze, italiană, Academiei de inscripții din Paris, membru al altor academii şi 
societăți culturale din străinătate, doctor honoris causa a numeroase universități străine; preşedintele Comisiei 
monumentelor istorice, profesor la Sorbona. 1940 (27 noiembrie) este asasinat de o „echipă legionară” în com. 
Strejnic (jud. Prahova). Asasinarea lui N. Iorga rămâne o enigmă: a fost comandată de Horia Sima sau au acţionat 
serviciile secrete străine (ruseşti sau anglo-americane)? 

Opera: Părerile d-lui Take Ionescu asupra Macedoniei, 1903; Geschichte des rumänischen Volkes, 1906; Prin 
Bulgaria la Constantinopole, Bucureşti, 1907; A cui e Dunărea? Vălenii-de-Munte, 1908; Vecinii noştri, 1908; 
România, vecinii săi şi chestiunea Orientului, 1912; Chestiunea Dunării, 1913; Istoria Statelor balcanice în 
epoca modernă, 1913; Relations entre Serbes et Roumains, 1913; Notele unui istoric cu privire la evenimentele 
din Balcani, 1913, Două tradiţii istorice în Balcani, a Italiei şi a României, 1913; Acţiunea militară a României. 
În Bulgaria cu ostașii noştrii, 1914; Cântecile românilor din Serbia, 1914; Fundaţiunile Domnilor români în Epir, 
1914; Fundațiuni religioase ale Domnilor români în Orient, 1914; Imperialismul austriac şi cel rus, 1914; 
Muntele Athos în legătură cu Ţările noastre, 1914; Pagini despre Serbia de azi, 1914; Venezia în Marea Neagră, 
3 vol, 1914; Histoire des États balcaniques á l'epoque moderne, 1914; Albania şi România, 1915; Desvoltarea 
ideii unităților politice a Românilor, 1915; Politica austriacă faţă de Serbia, 1915; Documente greceşti 
aprivitoare la istoria Românilor, 2 vol, 1915-1917; Ilusii şi drepturi naționale în Balcani, 1915; Istoria răsboiului 
balcanic, 1915; Din legăturile noastre cu Sârbii, 1915; Oltenia şi Serbia, 1915; Politica austriacă faţă de Serbia, 
1915; Sărbii, Bulgarii şi Românii în Peninsula Balcanică, 1915; Serbia eroică şi martiră, 1915, Iluzii şi drepturi 
naționale în Balcani, 1916; La Serbie en 1871-2, 1916; Ce înseamnă popoare balcanice, 1916; Un stat de pradă: 
Bulgaria, laşi, 1917; Istoria Românilor din Peninsula Balcanică, 1919; Istoria poporului românesc, 5 vol., 1922- 
1928; Histoire des États balcaniques jusqu' à 1924, 1925; Drepturile naţionale şi politice în Dobrogea, 1928; 
Legăturile descoperite de M. Beza, 1934; Histoire des Roumains, 1937; Ce este sud-estul european?, 1940. (au 
fost citate lucrările care au legătură cu istoria statelor din peninsula balcanică) 

În Publicaţiile interzise (1948), titlurile lucrărilor cenzurate se întind pe patru pagini, p. 207-210, de la nr. 102 la 
130. În Publicaţii nedifuzabile (1949), litera I, sunt prezente încă 15 titluri, cuprinse între numerele 27-41. 

elemente est-europene şi chiar asiatice, n-a fost în stare a preface singură populaţia în romană, cu toate 
că a constrâns-o şi i-a impus limba sa”. Aromânii au fost separați de restul românismului de invazia 
slavă „în valea munţilor Tesaliei, şi de acolo au ajuns cu turmele lor în Pind şi uneori şi în Hem. Şesul 
Dunării însă a rămas liber pentru năvălirile, războaiele şi strămutările barbarilor, deşi necontenit 
întâlnim şi acolo dovada fiinţii autohtonilor. Elementul romanic izgonit a căutat un lăcaş mai bine 
ocrotit decât pădurile nestrăbătute ale acestui şes: în munţi ei trăiau ca păstori şi câteva grupe se urcară 
până sus spre Galiţia.” 

Instinctul de supravieţuire i-a determinat pe români, în epoca năvălirilor barbare, să se retragă în 
munții care reprezintă punctele strategice ale sud-estului european: Carpaţii, Rodope (în care de altfel s- 
au pierdut) şi Pindul. Dar, dacă spaţiul carpato-dunărean este orientat spre asigurarea ieşirii la Marea 
Neagră, spaţiul Alpilor Dinarici şi Pindul sunt orientaţi spre Adriatica şi Egee. Nicolae Iorga sesiza 
faptul că, în peninsule nu teritoriul hotărăşte asupra rosturilor popoarelor ci ieşirea la mare. Marea este 
vitală pentru orice stat peninsular. Denumirea de Peninsulă Balcanică este falsă: „Peninsula Balcanică 
nu cuprinde numai Balcanul, şi se poate spune chiar că Balcanul nu este elementul esenţial, ca munte, 
din această peninsulă; Balcanul nu are importanță mai mare decât Rodopele, sau linia de munți care 
formează la Vest legătura între Rodope şi Balcani, ci muntele drept de la un capăt la altul corpul 
Peninsulei, şira spinării a Peninsulei Balcanice este Pindul. Între Pind şi între Balcani este fără îndoială 
o legătură, dar este imposibil să nu deosebească cineva natura absolut distinctă între Balcan, pe de o 
parte, şi între Pind pe de alta: Pindul trece de la Nord la Sud; Balcanul este o «sieră» care trece de la 
Apus la Răsărit” (Nicolae Iorga, 1916). Nu se poate numi cu termenul de popoare balcanice naţii care 
trăiesc despărțite de două grupe de munţi cu totul deosebite, şi înconjurate de mări diferite. 

Macedoromânii sunt urmaşi ai traco-ilirilor romanizați, Iorga admițind astfel existența unei 
romanităţi sud-ilirice ca substrat al acestora” (ca de altfel şi B.P. Haşdeu şi, mai târziu, T. Papahagi). 

Referindu-se la asemănarea dintre dialectul aromân şi limba română N. Iorga aprecia că „(Limba 
Aromânilor) este un dialect românesc numai dacă concepem noţiunea de limbă românească în înţeles 
foarte larg! Este adevărat că aceleaşi reguli stăpânesc evoluţia fonetică în aromână ca şi în dacoromână, 
însă în ce priveşte tezaurul lexiacal, alegerea elementului latin şi slav şi întreaga înfăţişare a limbii, 
ambele dialecte apar ca două limbi deosebite şi un Român din Bucureşti abia se poate înţelege sau nu se 
poate înţelege de loc cu ruda sa de sânge din Bitolia. Asemănarea se explică din identitatea latinei 
vulgare, care a servit de bază, la fel celor două dialecte, după aceea din strânsa legătură de înrudire ce a 
numai printr-o simplă întrerupere de contact, chiar dacă această întrerupere ar fi durat mai multe 
veacuri.” 


?7 Nicolae Iorga, Istoria românilor din Peninsula Balcanică; Geschichte des rumänischen Volkes; Histoire des 
Roumains et de la romanite orientale. Datorăm lui Th. Capidan o sinteză a teoriei lui Nicolae Iorga despre 
originea aromânilor (N. Iorga şi românii din sudul Peninsulei Balcanice, în Calendarul românilor de pretutindeni, 
1944, p. 222-233). 

*% Geschichte des rumänischen Volkes, p. 99, apud Th. Capidan, op. cit., p. 227 

Gheorghe I. Brătianu 

Istoricul Gheorghe Brătianu” tratează problema Imperiului Româno-Bulgar în lucrarea Tradiția 
istorică despre întemeierea statelor româneşti, cap. II Asăneșştii în care remarca şi faptul că exista o 
„deosebire esențială” între izvoarele bizantine contemporane statului bulgaro-român şi istoriografia 


” S-a născut la 3 februarie 1898 la Ruginoasa, judeţul Iaşi. Era nepotul lui Ion C. Brătianu şi fiul lui Ionel I.C. 
Brătianu, două dintre personalităţile reprezentative ale vieţii politice ale României moderne. Absolvent al Liceului 
Naţional din Iaşi în 1916, se înscrie în 1917 la Facultatea de drept a Universităţii din vechea capitală a Moldovei, 
pe care o absolvă în 1920. In 1921 se înscrie la cursurile de la Sorbona, dar paralel frecventează şi faimoasa Ecole 
des Chartes. În 1929 a promovat doctoratul la Sorbona, sub îndrumarea lui F. Lot, cu teza principală Recherches 
sur le commerce genois dans la mer Noire au XIII- e siecle. Apărută în acelaşi an la Paris, lucrarea avea să fie 
recenzată elogios de specialişti în zeci de reviste ştiinţifice europene. Ca teză complementară, Brătianu a prezentat 
lucrarea Actes des notaires genois de Pera et Caffa de la fin du treizieme siecle (1281- 1290), publicată la Paris 
încă din 1927, primită şi ea nu mai puţin elogios decât teza principală. Şi una şi cealaltă erau rezultatul unei 
investigații asidue întreprinse de tânărul istoric în Archivio Notariale din Genova, la îndemnul lui N. Iorga şi cu 
referințele bibliografice date de F. Lot. Cele două lucrări l-au impus rapid lumii savante europene, care întrevedea 
tânărului profesor de istorie universală de la Universitatea din laşi - ocupase postul de profesor în 1924, la 26 de 
ani - o carieră strălucită în medievistica timpului. Absorbit de politică, în anii ce au urmat, Brătianu nu mai 
desfăşoară o activitate ştiinţifică susţinută. La mijlocul anilor ‘30, ea este reluată cu un studiu fundamental, apărut 
în 1934, „La distribution de lor et les raisons economiques de la division de l’Empire romain” reluat în 1935 cu 
titlul: Lor et l’Empire romain”, consacrat rolului aurului în prăbuşirea societății române şi începutului evului 
mediu, studiu ce a avut un deosebit ecou în lumea savantă a timpului. Apoi, publicaţiile sale urmează o cadență 
remarcabilă: Recherches sur Vicina et Cetatea Albă (I), Cluj, 1935 Privileges et franchises municipales dans 
l’Empire byzantin, Paris- Bucarest, 1936, Une enigme et un miracle historique: le peuple roumain, Paris, 1937 
Etudes byzantines d’ histoire economique et sociale, Paris, 1938 Les origines du peuple roumain: les donnees 
archeologiques, Paris, 1939 şi ediţia românească, mult lărgită, a cărţii Une enigme et un miracle historique, în 
1940. La Congresul internaţional de ştiinţe istorice de la Zurich (1938), istoricul român dezvoltă teza expusă în 
1934 în comunicarea La fin du monde antique et le triomphe de l’ Orient. Primirea făcută de lumea savantă tezei 
sale l-a îndemnat pe istoric să lanseze cu o optică total diferită însă față de celelalte apărute până atunci, proiectul 
unei noi istorii medievale europene. Sinteza, al cărui proiect a fost expus în Une nouvelle histoire de l’Europe au 
Moyen Age (Bucureşti, 1938), urma să fie fructul unei colaborări internaționale şi să apară la Bucureşti. Brătianu îi 
urmează lui Iorga la conducerea catedrei şi ajunge în fruntea Institutului de Istorie Universală „N. Iorga”, preluând 
şi conducerea periodicului institutului, „Revue historique du Sud-Est curopeen”. In 1942 avea să ocupe şi locul 
rămas vacant în Academia română prin moartea lui N. Iorga. La institut, ca şi la revistă, desfăşoară o activitate 
organizatorică remarcabilă. Activitatea ştiinţifică a istoricului urmează acelaşi ritm ca în anii precedeţi. In 1943 
publică masiva monografie Origines et formation de l’ unite roumaine, iar doi ani mai târziu, după mai multe 
studii pregătitoare, Tradiția istorică despre întemeierea statelor româneşti, una dintre cele mai importante cărți 
ale sale. In anii 1942-1943 ţine în faţa studenților Universităţii din Bucureşti cursul „Marea Neagră şi chestiunea 
orientală”, ce avea să fie dezvoltat în anii 1947 - 1950 într-o amplă monografie, din care avea să apară postum un 
prim volum încheiat de autor, La mer Noire. Des origines a la conquete ottomane. Munchen, 1969. In 1945 - 46 
publică în paginile revistei pe care o conducea un vast studiu, cu puternice ecouri în societatea timpului, abia ieşită 
din război: Formules d'organisation de la Paix dans l’ histoire universelle. L’ offensive de la paix. In sfârşit, în 
anii 1946- 47 pregăteşte, printr-o suită de cercetări detaliate ale căror rezultate au fost publicate în „Analele 
Academiei Române. Memoriile Secţiunii istorice” şi într-o excelentă comunicare apărută în actele Congresului 
internațional de studii bizantine de la Paris (1948), monografia Sfatul domnesc şi adunarea stărilor în Pincipatele 
Române, ce avea să vadă lumina tiparului postum, la Evry, în 1977. În 1947 renunţă la catedră şi la conducerea 
Institutului de istorie Universală. Brătianu definitivează în anii 1947-1950, monografiile La Mer Noire şi Sfatul 
domnesc. Moare în noaptea de 24/25 aprilie 1953, asasinat, la Sighet. 

Din bibliografia operei reprimate: „O enigmă şi un miracol istoric: poporul român”, Paris, 1937; „Tradiţia 
istorică despre întemeierea statelor româneşti”, 1945; „Marea Neagră. De la origini până la cucerirea 
otomană”, 1948; „Sfatul domnesc şi Adunarea Stărilor în Principatele Române”;_„La politique exterieure du Roi 
Charles l-er de Roumanie”, „Etudes bizantines d’ histoire, economique et sociale”, Paris, 1938 (date preluate din 
fişa Gh. I. Brătianu, Enciclopedia valorilor reprimate, vol II) 

modernă. Această problematică este catalogată ca fiind „una din cele mai ciudate metamorfoze pe cari 
le-a înregistrat studiul istoriei: o creaţiune de stat, căreia relaţiunile din vremea ei îi atribuie un anumit 
caracter etnic, dar care capătă o interpretare cu totul diferită în lucrările istorice mai recente, ce se 
întemeiază totuşi pe zisele relațiuni sau documente” (Gh. I. Brătianu, 1945, p. 53). Analizei originii 
poporului şi a limbii române este dezvoltată în cunoscuta sa lucrare din anul 1935, O enigmă şi un 
miracol istoric: poporul român. Tezele istoricilor maghiari, bulgari, ruşi greci influențate de un 
dogmatism etnic sunt supuse analizei şi criticii. L. Tamás, un istoric adept al curentului roslerian, 
considera că descendența romană a românilor este afirmată abia în secolul al XV-lea, iar teritoriul de 
formare a poporului român şi a limbii române este spaţiul sud-dunărean. Reprezentanții bulgari în 
frunte cu P. Mutafciev considerau că în epoca slavo-bulgară nu se afla populaţie românească în 
regiunile limitrofe Dunării, iar că poporul român nu s-a format în Muntenia şi Bulgaria. Spaţiul de 
formare al românilor este, aprecia Mutafciev, vestul Peninsulei Balcanice, nord-vestul Macedoniei, 
sudul Serbiei, Herţegovina, sudul Bosniei şi o parte a Muntenegrului. Teza grecească, a lui 
Keramopulos, la care de altfel răspunsese, după cum am văzut, Th. Capidan, afirma că nu există 
legătură de sânge între aromâni şi români, şi că nu a existat o migrație a românilor în spaţiul balcanic. 
Toate aceste teze stupide care de altfel, puse faţă în față, se anulau reciproc, îl determinau pe Gh. 
Brătianu să declare: „Pe când deci istoricii maghiari şi bulgari ne contestă teritoriul, colegul lor grec ne 
anexează populaţia, lipsind poporul român de întreaga ramură meridională” (Gh. I. Brătianu, 1935, p. 
29). Iar în cealaltă lucrare considera că: „Problema Asăneștilor este deci în acelaşi timp acea a întregii 
ramuri balcanice a neamului nostru, a acestor Vlahi sau Aromâni cari, printr-o ciudată potrivire de 
împrejurări ... apar în istorie înaintea Românilor de la Nord de Dunăre, şi arată mai devreme decât ei 
tendinţa de-a alcătui o formaţiune politică proprie.” (p. 54) 

În lucrarea din anul 1935 Gh. Brătianu aduce pe lângă argumentele istorice şi pe cele etnografice, 
lingvistice, geografice şi arheologice privind originea românilor. Au existat trei pături etnice succesive 
în formarea poporului român: 1. Coloniştii romanizați, rămaşi în Dacia, după retragerea legiunilor, al 
căror număr e fără îndoială cu neputinţă de precizat. 2. Robii, târâți dincolo de Dunăre de către 
cuceritori: Germani, Huni, Avari ori Slavi. 3. Populaţia romanizată din regiunea balcanică, mai cu 
seamă din cele două Dacii aureliene, care a trebuit să treacă din nou Dunărea, pentru a fugi de îndoita 
presiune a Slavilor, care se aşezau pe de o parte în Bulgaria, împingând în Tesalia şi în Epir pe viitorii 
Vlahi ai Pindului, şi ocupau pe de alta regiunile Iugoslaviei actuale.” (Gh. I. Brătianu, 1935, p. 45-46) 

Au avut apoi loc numeroase migrații de populaţie de la sud la nord şi de la nord la sud. Venirea 
maghiarilor a produs o deplasare a românilor din Panonia şi Dacia în sud (prima jumătate a secolului 
X), de aici numărul mare al vlahilor în Balcani. La fel, la venirea otomanilor, se produc dislocări de 
populaţii de la sud spre nord şi nord-vest. 

Studiile istorice şi lingvistice duc la teoria conform căreia alcătuirea limbii române primitive a 
avut loc „în întreaga regiune care se întinde din vechea Dacie Traiană până dincolo de Dunăre, în 
provinciile trace şi ilirice ale peninsulei balcanice. Fără îndoială au fost două perioade distincte în 
evoluţia acestei limbi: prima, care se încheie cu invaziunea Slavilor în Balcani, în care centrul de 
greutate al romanităţii orientale în formație se găseşte desigur la sudul Dunării, acolo unde imperiul a 
putut să-şi păstreze cetăţile, târgurile, episcopatele; celalt, al doilea, care ne arată o limbă nouă, pătrunsă 
acum de elemente slave, în dialectele sale dinspre miază-noapte şi o primă despărţire a vorbirilor 
romanice din această parte a Europei, împinse în acelaşi timp spre sud, est şi nord de presiunea 
triburilor slave, înaintând către Adriatica şi Egee” (Gh. I. Brătianu, 1935, p. 55-56). 

Gh. Brătianu se bazează pe studiile lui S. Puşcariu, Al. Philippide şi D. Onciul. O sinteză 
alcătuită de Gh. Brătianu şi publicată în reviste străine (anii 1929-1931) este reluată, iar noi o 
reproducem aici: „Formarea poporului român, spuneam atunci, este epilogul procesului de romanizare, 
din sud-estul Europei. Pătrunderea latină în Balcani şi în valea Dunării din secolul al III-lea înainte de 
Hristos, până în secolul al III-lea al erei noastre, înseamnă mai curând progresul unei limbi şi a unei 
civilizaţii, decât o modificare etnică esenţială a regiunilor trace şi ilirice. Imigrația italiană n-a fost 

destul de intensă, pentru a modifica radical păturile adânci şi sângele rasei, dar geniul Romei a impus 
populaţiei din aceste ţinuturi legile sale şi, mai ales, aşi adăuga astăzi, esenţialul vocabularului său. 
Hotarele politice ale lumii romane au suferit în această parte variaţiuni considerabile; cucerirea lui 
Traian le-a dus dincolo de regatul dac al Boerebista şi Decebal şi retragerea strategică a lui Aurelian le- 
a readus în 271, la linia Dunării. Dar urma neştearsă a Romei în Dacia n-a fost numai opera anexării şi 
ea n-a putut fi înlăturată de evacuarea militară; prin obişnuința limbii latine, mai mult încă decât prin 
coloniile veteranilor şi cives Romani negotiandi în Dacia consistentes, ea a putut să supraviețuiască 
stăpânirii politice a imperiului. În secolul al IV-lea, Romania orientală depăşea la nord limitele 
imperiului de răsărit, dar centrul său era pe malul drept al Dunării şi atingea prin valea Moravei, 
regiunile romanizate de-a-lungul căii transversale din Balcani: via Egnatia. După pătrunderea Slavilor 
în cursul veacului al VI-lea şi al VII-lea, în toată peninsula balcanică, situaţia a fost profund modificată. 
Fără îndoială, viitorii Aromâni au trebuit să fie împinşi către Pind şi Tesalia, strămoşii Megleno- 
românilor să se amestece puţin câte puţin cu Bulgarii şi centrul romanităţii orientale, din care a ieşit 
poporul român modern, a trebuit să se găsească impins înapoi către nord, în regiunea Daciei Traiane pe 
care Slavii o părăsiseră şi pe care a trebuit, după cum arată cronica lui Nestor, să o cucerească de la cele 
câteva triburi care o mai ocupau încă” (Gh. I. Brătianu, 1935, p. 58-59). 


Ilie Bărbulescu 

Românii față de Sârbi şi Bulgari, mai ales cu privire la Chestia macedo-română”. Ilie 
Bărbulescu“ a fost un bun cunoscător al problematicii complexe a Balcanilor, într-o perioadă de 
profunde prefaceri şi de dezvoltare a unor crize social-politice alimentate de luptele naționale pentru 
moştenirea care se prefigura din dezmembrarea Turciei Europene. La nivel de individ Ilie Bărbulescu 
sesizase două acțiuni care duceau la dezvoltarea şi prezervarea personalității, o acțiune pozitivă care 
implica dezvoltarea şi bunăstarea fizică, morală şi intelectuală, şi o acţiune negativă care prevedea 
ocrotirea lucrărilor celei pozitive şi neutralizarea acţiunilor altor indivizi care ar fi încercat să 
zădărnicească acţiunile pozitive individuale. 

Această teorie este extrapolată şi la nivel de stat/ popor. Astfel, statul, printr-o acțiune pozitivă 
„caută să stăpânească şi să utilizeze forţele fizice, chimice şi alte elemente morale ale naturii 
înconjurătoare sau mai îndepărtate”. Prin acţiunea negativă statul „caută să ocrotească lucrarea celei 
pozitive, iar pe de altă parte să cunoască şi să pareze, să neutralizeze şi să zădărnicească la vreme 
tendințele izvorâte din idei şi sentimente potrivnice dezvoltării lor individuale şi unitare — tendinţe ale 


30 Studii universitare: Bucureşti, Zagreb, Praga, Leipzig, Berlin, Viena; 1895 licenţiat în istorie la Universitatea 
Bucureşti; 1899 doctor în litere (slavistică), Agram (Zagreb), 1900-1905 Subdirector al Arhivelor Statului; 1 
octombrie 1905 profesor suplinitor de Slavistică la Universitatea din Iaşi; 1 aprilie 1906 profesor agregat; 1 
noiembrie 1909 profesor titular; 1 martie 1918 —1919 decan; 1 iulie 1930 — 1 iulie 1932 decan; Titluri: membru 
corespondent al Academiei Române, al Academiei Regale de Ştiinţe din Belgrad, de onoare al Asociaţiei Sârbeşti 
de Presă din Belgrad, al Societăţii Elleno-latină din Roma, al Societăţii Cehe de Ştiinţe din Praga, al Institutului 
Slav din Praga; senator şi deputat. Coordonator la „Revista din Iaşi”, „Revista pentru arhivă, istorie şi filologie”, 
„Arhiva”. 

Opera: Fonetica cirilske azbuke u pisanja rumunjs Koga jezika XVI I XVII vijeka u svezi sa srpsko — slavenskim, 
bulgarsko-slavenskim I rumunsko-slavenskim, Zagreb, 1899; Cercetări istorico-filologice, Bucureşti, 1900; Studii 
privitoare la limba şi istoria Românilor, 1902; Pagini din moralitatea noastră universitară, urmate de un răspuns 
d-lui I. Bogdan, 1902; Vechile relații ale Principatelor române cu Croaţia, 1903; Fonetica alfabetului ciliric în 
textele române din veacul XVI şi XVII ..., 1904; Românii faţă de Sârbi şi Bulgari, mai ales cu privire la Chestia 
macedo-română, 1905; Memoriu de studii, titluri şi publicaţii, 1905; Probemele capitale ale Slavisticei la 
Români, laşi, 1906; Relation des Roumains avec les Serbes, les Bulgares, les Grecs et la Croatie, Iaşi, 1912, 
retipărită la editura Domino, Bucuresti, 1999; Despre importanța filologiei române, Belgrad, 1926; Curente 
literare la Români, Bucureşti, 1928; Individualitatea limbii române, 1929; Istoria literaturii şi gramatica limbii 
bulgare, laşi, 1930; Câteva pagini de Istorie Contemporană, laşi, 1931. 

altor state şi altor popoare, dimprejur mai ales”. Pentru ocrotirea acţiunii pozitive a statului român 
trebuie avut permanent în vedere acţiunile negative care constau în „cunoaştere şi neutralizare sau 
zădărnicire a tendinţelor potrivnice existenții noastre politico-naționale ale neamurilor şi statelor 
dimprejur mai ales: Maghiarii, Ruşii, Bulgarii şi Sârbii”. 

Lucrarea cuprinde trei părți: 1. Lupta actuală dintre Sârbi şi Bulgari şi rolul României şi Macedo- 
Românilor față de dânşii în Macedonia; 2. Relaţiile Principatelor Române cu Sârbii şi Bulgarii din 
veacul XIV-XVII; 3. Importanţa limbilor bulgară şi sârbă în universităţile şi şcolile noastre militare. 

Ilie Bărbulescu este unul din primii cercetători care face o analiză geopolitică privind implicarea 
politicii româneşti în problematica naționalităților din Balcani, această politică fiind corelată cu 
recunoaşterea drepturilor socio-politice ale aromânilor. Principala problemă o constituia teritoriul 
Macedoniei aflat în acel moment în Imperiul otoman, dar revendicat atât de bulgari cât şi de sârbi. El 
demonstrează că statul român trebuie să fie favorabil poporului sârb în lupta pentru teritoriul 
macedonean, bazându-se în acest sens pe puternicele legături istorice şi culturale dintre români şi sârbi. 

Principalele idei care răzbat din analiza lui Ilie Bărbulescu: 1. Slavii din Macedonia nu sunt 
bulgari, aşa cum afirma propaganda bulgară, ci sârbi. Este făcută o analiză istorică a conflictului 
sârbo/bulgar pentru Macedonia; 2. Limba macedoneană slavă este mai apropiată de cea sârbă, decât de 
bulgară. Se face o analiză a relației limbii macedonene în raport cu sârba şi bulgara; 3. Bulgarismul a 
fost foarte slab reprezentat în cultura şi starea socială din Principatele Române, sârbismul fiind însă 
„predomnitor”, prin marele curent de emigrație al sârbilor în Principate. Influenţa slavă este de fapt 
sârbă; 4. Politica românească în Balcani trebuie să fie favorabilă sârbilor, deoarece bulgarii revendicau 
Dobrogea, în această politică intrând şi acţiunea aromânilor pentru renaşterea naţională. 

Trezirea conştiinţei naţionale a popoarelor care făceau parte din Imperiul Otoman a fost, este de 
acord şi Ilie Bărbulescu, efect al ecoului revoluţiei franceze. „Cunoscut e că în mozaicul de popoare: 
elene de o parte, iară de alta latine, (în cari putem enumera nu numai pe Macedo-Români ci şi pe fraţii 
lor de sânge Albanezii), precum şi slave în care intră Sârbii şi Bulgarii, - cunoscut e, zic, că în acest 
mozaic de popoare cari alcătuiesc, dimpreună cu Turcii, provincia semilunei Macedonia, nu existau, 
înainte de sfârşitul celui de-al XVIII veac sau mai bine de începutul celui al XIX, lupte pe tema 
naționalităților; ci toți aceia, învăluiți în marama neguroasă a pravoslaviei greceşti, chiar dacă în casele 
lor vorbeau limba neamului din care se trăgeau, în suflete însă nu aveau o conştiinţă clară, ba de cele 
mai multe ori nici n-aveau o altă conştiinţă naţională de cât pe aceea că sunt Greci” (p. 6). 

Ideile iluministe au dus la trezirea conştiinţei etnice a bulgarilor (o conştiinţă etnică a 
apartenenței la neamul slav, încurajată şi de ideile panslaviste ale Rusiei). La 1871 biserica bulgară este 
declarată Exarhat, intrând în conflict cu Patriarhia greacă din Constantinopol. Prin biserică şi şcoală 
propaganda bulgară încearcă să-şi întindă influenţa în Macedonia la „o populaţie a cărei conştiinţă slavă 
era cu totul vagă şi confuză”. Aici s-au ciocnit interesele grecilor, bulgarilor şi sârbilor, dar dacă grecii 
erau relativ uşor de combătut, sârbii au devenit duşmanii neîmpăcați ai bulgarilor deoarece îşi 
revendicau acelaşi teritoriu şi, mai ales, aceeaşi populaţie — 1 milion de slavi. „Dar tocmai aci, în aceste 
tendinţe opuse exercitate asupra aceleaşi populaţii macedonene, începe lupta dintre Bulgari şi Sârbi pe 
tema naționalistă; căci şi unii şi ceilalți vor aceeaşi Macedonie şi unii şi ceilalți pretind că e de neamul 
lor aceeaşi populație slavă de acolo”. (p. 8). 

Ilie Bărbulescu abordează trei direcții de cercetare a luptei bulgarilor cu sârbii, întemeiate pe 
mişcarea intelectuală şi sufletească a lor şi nu pe propaganda şi presa occidentală: „a) Dacă lupta dusă 
de Sârbi împotriva Bulgarilor în Macedonia n-are dreptate la temelie, ci e numai o luptă stăruită şi 
hrănită de ambiția vanitoasă a celor dintâiu de a juca un rol, - cum am văzut că se crede şi la noi; b) 
Dacă se poate susţine cu temei şi indiscutabil că în vremile trecute Macedonia a fost locuită statornic şi 
preponderată de Bulgari iar nu de Sărbi, cum se crede la noi; c) Dacă se poate susţine cu temei şi 
indiscutabil că astăzi populaţia slavă statornică şi preponderantă la număr din Macedonia e bulgară iar 
nu sârbească, cum am văzut că se crede şi la noi” (p. 11-12). 

Acest război identitar sârbo/bulgar este analizat din punct de vedere istoric şi filologic dar şi cu 
implicații geopolitice pentru respectivele popoare, cât şi pentru statul român. Idealul sârbesc îl 
reprezenta ieşirea la mare. „Acesta e rostul mişcării sârbeşti în Macedonia, iar nu acela pe care îl 
gândim noi după cele spuse de Bulgari în occident”. Această idee era surprinsă şi de istoricul Nicolae 
Iorga". Pentru a argumenta acest aspect geopolitic, de maximă necesitate pentru sârbi, Ilie Bărbulescu 
se sprijină pe lucrările unor importanți reprezentanți ai culturii sârbeşti din acea vreme. Vom relua 
aceste teorii din războiul propagandistic sârbo/bulgar pentru că, ideile rămân actuale, prin marea criză 
care a străbătut spațiul Yugoslaviei după 1990, prin dezintegrarea şi luptele pentru independență 
națională a popoarelor aparținând acestuia. Este interesantă şi noua poziție ideologică a grupărilor şi 
oficialilor bulgari privind zonele învecinate Bulgariei: „ţinuturile occidentale” din Serbia şi 
Muntenegru, Macedonia egeeană şi Tracia occidentală, Macedonia vardariană (FYROM), zona 
Adrianopol din Turcia şi Dobrogea.” 

S. Simici (redactor şef al propagandei sârbeşti din ministerul de externe de la Belgrad) spunea”: 
„Mărturisesc că îi e greu poporului bulgar să fie lipsit de un milion de <<element slav>> în Macedonia; 
dar susţinem că Sârbiei i-ar veni şi mai greu aceasta, fiindcă ea e mai slabă decât Bulgaria, atât ca 
teritoriu cât şi prin populaţia ce o are. Presată dinspre miază-noapte şi apus de ţinuturile în cari 
domneşte Austria, şi neavând, precum are Bulgaria, ieşire la mare şi alte pieţe pentru productele sale, 
Sârbia e osândită nu numai să fie vasală Austro-Ungariei în privința economică, ci ca, economiceşte 
săpată, să piardă şi neatârnarea-i politică, dacă nu izbuteşte la vreme să se scape de aceste strânsori cu 
ieşirea la mare. De câtă pagubă ne e nouă Sârbilor atârnarea de pieţele Austro-Ungare, mărturie 
vorbitoare ne sunt urmările acelor neîncetate sâcâeli cu cari ne munceşte Austro-Ungaria, îndată ce nu-i 
place ceva în Sârbia. Pe câtă vreme astfel e situația în Sârbia astăzi, când e încă Turcia stăpână părții de 
miază-zi a Peninsulei Balcanice, ce s-ar alege de ea când s-ar încuiba Austro-Ungaria şi acolo. Iar 
aceasta la acest lucru ţinteşte, lucrând serios şi foarte circumspect. Şi dacă, va isbuti în cazul când va 
sosi lichidarea Turciei, să-şi asigure ieşirea la marea Egee, atunci Sârbia e „nimicită”.” Scriitorul Pavle 
Orlovici**: „Sârbia e despărțită de regiunile apusene sârbeşti printr-un zid chinezesc. Dacă se izbutește 
ca să fie despărțită şi de Macedonia prin puternicul strat albanezesc, atunci sârbimea a pierdut nădejdea 
în viitorul său național, iar Sârbia şi-a pierdut prima condiţie pentru existența sa politică”. Milan I. 
Andonovici, profesor de geografie la Universitatea din Belgrad”: „chestia celor trei vilaete (Cosovo, 
Monastir, Salonic) sau chiar a Macedoniei e o chestie de viață şi de moarte pentru Sârbi, fiindcă Sârbia 
aşa cum a făcut-o Congresul de la Berlin, e singura ţară din Europa, care n-are ieşire la mare, - şi, fără 
această ieşire, mai întâi de toate nu poate fi libertate, nu poate fi independenţă.” 

Idealul naţional bulgăresc — fundamentare şi circumscriere. Idealul bulgăresc se fundamentează 
în graniţele stabilite la San-Stefano în 1878. După războiul ruso-turc (1977-1978) se acorda, prin pacea 
de la San Stefano, Bulgariei un teritoriu care cuprindea de la Dunăre, Tracia, Macedonia Vardariană, 
parte din Serbia. În art. 5 se prevedea independenţa României. După câteva luni, prin congresul de la 
Berlin (iunie-iulie 1878), în care Bismark reuşeşte să stăvilescă expansiunea Rusiei (prin crearea unei 
Bulgarii mari) în Balcani, Bulgariei i s-a recunoscut independenţa şi un teritoriu mai mic, astfel că, de 
atunci, Bulgaria a devenit o ţară iredentistă, care a urmărit permanent momente istorice favorabile 
creării Bulgariei Mari. Serbia şi Muntenegru devin independente. României i se ia Basarabia (cu tot 


1 a se vedea lucrările lui N. Iorga — „Ce înseamnă popoare balcanice” şi „Români şi slavi. Români şi unguri” 

“ a se vedea în acest sens excelentul articol al lui Constantin Iordan, „Interesul național” în Bulgaria actuală: 
politică şi istoriografie, din revista Institutului de Studii Sud-Est Europene, Sud-Estul şi Contextul European, 
Buletin IX, 1998, p. 149-167 

3 S. Simici, „Sârbia, Bulgaria şi chestia albaneză” (,„Srbija, Bulgarska i Arbanasco pitanje”, în revista „Srpski 
knjizevni Glasnik”, 16 ianuarie 1903, Belgrad), citat de I. B. p. 14-15 

%4 Pavle Orlovici, „Pitanje o Staroj Srbiji” (Chestia despre vechia Sârbie), în revista „Srpski Knjizevni Glasnik”, 
16 august 1901, p. 273, citat de I. B. p. 15 

* Carte ethnographique serbe avec les limites meridionales, 1903, Belgrad, p. 83, citat de I. B. p. 15-16 

protestul lui 1. Brătianu şi M. Kogălniceanu) şi i se atribuie Dobrogea (art. 45). În războaiele balcanice, 
în primul război mondial ca şi în al doilea război mondial, Bulgaria a avut alianţe care ar fi permis 
extinderea teritorială în dauna vecinilor săi. Dar să vedem cum argumentau propagandiştii bulgari 
necesitatea acestor extinderi teritoriale: V. Canciov, inspector al şcolilor exarhatului bulgar din 
Turcia”: „Fără de Macedonia nu e cu putință să se dezvolte un stat bulgar independent şi de sine 
stătător în privința politică, sufletească şi economică, fiindcă i-ar lipsi forțele trebuincioase, teritoriul 
trebuincios, şi bună-starea trebuitoare. Dacă se va lua micului popor bulgar un milion de Bulgari în 
Macedonia, atunci el va rămâne prea slab chiar şi față de popoarele împrejmuitoare care îl vor presa 
întotdeauna. Dacă statul bulgar nu va eşi la marea Egee, va fi condamnat să rămână, în privința 
economică, vasal Ţarigradului, Mării Negre şi Dunării... Cât timp va exista Turcia în Peninsula 
Balcanică, nu vor fi mari pericole pentru Bulgaria. Dar când cel mai din urmă ceas al existenţii Statului 
Turcesc în Europa va suna, atunci Bulgaria va pieri, dacă nu va izbuti să iasă la golful Salonic. Puterile, 
cari vor pune mâna pe Macedonia şi Țarigrad, vor stăpâni şi la Ril şi în Balcani”. 

Poziţia lui Ilie Bărbulescu era net favorabilă sârbilor: „Bulgaria dar are plămâni pentru respirare, 
pe când Sârbia n-are şi trebuie să-şi caute. De aceea, din punctul de vedere al vieții pe care în mod 
firesc trebuie să şi-o asigure statul ca orice altă individualitate de pe lume, lupta Sărbilor din Macedonia 
nu e izvorâtă din ambiţie vanitoasă, ci din «necesitate de a trăi»; pe când acea a Bulgarilor e tocmai 
rezultatul unei vanităţi de mărire pe care le-a inspirat-o tratatul de la San-Stefano; e o vanitate aceasta, 
fiindcă statele, cele mici mai ales, merg spornic înainte şi trăiesc prin o lucrare statornică intensivă dar 
nici de cum extensivă”. (p. 17-18). 

Lupta dintre bulgari şi sârbi pe temeiul istoric, fără o fundamentare serioasă însă. Reprezentanţi 
sărbi: Vuk Karagici”” — în tipăriturile făcute de Bojidar Vukovici la Veneţia în sec. XVI se afirma că 
acesta ar fi un sârb din părțile Macedoniei; abatele venețian Mauro Orbini a scris „Il regno de gli Slavi”, 
1601, Pasaro, în care declara că Macedonia era sârbească. Poetul Gundulici, sec. XVI, scria poemul 
Osman, unde spunea că Macedonia e ţară sârbească. Iovan Cvijici'5, profesor la Univ. din Belgrad, 
afirma că în sec. XVI-XVIII tot teritoriul Vechii Sârbii şi al Macedoniei până la Scopie (Uskub) era 
numit Sârbia în diferite hărţi: harta lui Merkator (1554), harta geografului italian Giac. Gastaldi (1566), 
harta lui F. Bertelli (1565), harta lui Coronelli (1681). S. Simici: „năvala Turcilor produse (în sec. XIV) 
o mare ruptură în întreaga Peninsulă Balcanică. Aproape un veac întreg se dă înspăimântătoare lupte 
între Turci şi Creştini... şi între creştini primul cuvânt îl au Sârbii, fiindcă numai ei se văd în acele 
spăimântătoare lupte contra Turcilor în anii 1371-1389-1459. La Marița fu distrusă întâia mare 
încercare a Sârbilor de a stăvili năvala Turcilor, la Cosovo Sărbii au împărţit cu Turcii duelul hotărâtor 
care determină soarta peninsulei... Timpul lui Ştefan Lazarovici şi al lui George Brancovici e plin de 
evenimente de un tragic avânt cari, păstrate în simţirea Macedonenilor ca cele mai iubite amintiri, au 
format conţinutul tradiţiilor lor, au format sufletul lor naţional. Aceasta e epoca epică despre care şi în 
poezia Macedonenilor s-au păstrat cele mai scumpe aduceri aminte. Crăişorul Marcu e eroul iubit al 
Macedonenilor ca şi al Sârbilor din părțile nordice; în cântecele lor Cosovo are aceeaşi însemnare ca şi 
într-ale noastre. Eroii principali şi evenimentele cântate de noi în cântecele noastre naţionale sunt de 
asemeni subiectul cântecelor cu cari se însuflețesc Macedonenii”. (I.B. p. 25-26). 

Reprezentanţi bulgari: M. Drinov — se bazează pe izvoare vechi: Iacov Traicov, a tipărit în anul 
1560 Psaltirea la Veneţia, spunea că este din părțile Macedoniei; împăratul loan Asan, socotit de 
istoriografia bulgară ca bulgar, este numit Macedoneanul. Ofeikov — ţarul Duşan, într-o scrisoare către 
dogele Veneţiei Andrei Dandolo, la 1345, se intitula „Bulgariae imperii partis non modice particeps”. 
Kanciov — în sec. IX poporul bulgar din Macedonia întemeiază centrul cultural al Ohridei; în sec. X 


% Srpski Knjiz Glasnik, 16 iunie 1903, p. 288, citat de I. B. p. 16-17 

77 în „Primjeri srpsko — slovenskog jezika, p. 14, citat de I. B., p. 24 

38 Iovan Cvijici, „Geografski polozaj Makedonije I Stare Srbije”, în „Srpski Knjizevni Glasnik, 1 februarie 1904, 
p. 203, apud I. B. p. 25 

Ohrida reprezintă centrul politic al statului bulgar. Deci bulgarii sunt anterior sârbilor în Macedonia, iar 
sârbii doar au cucerit prin Ţarul Duşan (1327-1355) şi au stăpânit această provincie prin Crăişorul 
Marcu şi alţi voevozi mai mici. Turcii sunt cei care colonizează această provincie cu albanezi. În urma 
sârbilor au rămas doar mănăstirile şi organizarea bisericească, de aici şi sârbismele care mai persistă în 
limba macedoneană. A.Teodorov, critic literar, specializat în literatura veche bulgară”: „principalul 
erou, în cântecele bulgare eroice e Crăişorul Marcu; acesta e cunoscut stăpânitor al Macedoniei apusene 
în secolul al XIV, între Vardar şi plaiurile albaneze cu capitala la Prilep; ... el e un erou în general 
bulgăresc. Cântecele bulgare l-au dat pe Marcu şi poeziei naţionale sârbeşti”. 


Chestiunea aromânească în perioada interbelică 

După primul război mondial, noile state naţionale constituite, Albania, Iugoslavia şi Bulgaria, 
sunt cele care se opun funcţionării şcolilor şi bisericilor româneşti. Autorităţile din Iugoslavia 
desființează şcolile şi bisericile aromâneşti din Macedonia. Trebuie spus că nici românii (vlahii, 
rumânii) din valea Timocului şi Moravei nu sunt recunoscuţi de autoritățile sârbe ca minoritari români. 
Drepturi culturale nu se acordă decât celor din Banatul sârbesc, această situaţie întâlnindu-se şi astăzi. 
Fără a face nici o legătură cu actuala situaţie din Iugoslavia, trebuie să specificăm faptul că autorităţile 
sârbeşti au dus timp de 80 de ani o politică de asimilare forţată a românilor, cu excepţia celor din 
Banatul sârbesc. Pentru aceasta sunt edificatoare următoarele citate: „Cu acest procedeu neobişnuit de 
arbitrar, Iugoslavia s-a făcut vinovată de cea mai grozavă intoleranță față de minoritatea macedoneană” 
(Th. Capidan 1927, p. 248). „Belgradul s-a arătat a fi cel mai aprig adversar al cauzei şcolare româneşti, 
într-o zonă în care fusese în 1912 o intensă activitate şcolară” (Stelian Brezeanu, Gh. Zbuchea 1997, p. 
38). „Orice intervenţie făcută de biserică la bulgari a rămas fără răspuns. Urmarea a fost înăsprirea 
asupririlor. La fel s-a întâmplat şi cu fostul stat iugoslav ori de câte ori s-a intervenit în favoarea acestor 
români, începând de prin anul 19207.% 

Asemănător s-a procedat şi în Albania, după 1920 şcolile şi bisericile româneşti fiind desființate. 
Au rămas trei şcoli (Corcea, Pleasa şi Şipsca) şi două biserici (Elbasan şi Corcea) în anul 1925, iar în 
1930 şcoala din Pleasa era şi ea închisă. Acestea erau finanţate de statul român. În anul 1933 şcolile 
particulare erau interzise prin Constituţie (Stelian Brezeanu, Gh. Zbuchea 1997, p. 42-43), iar în 1935 
au fost înfiinţate şapte şcoli de stat cu predare în limba română, finanţate de statul albanez (Coriţa, 
Disniţa, Moscopole, Nicea, Şipsca, Lunca, Grabovo) şi şase biserici (Elbasan, Nicea, Lunca, Pleasa, 
Grabovo, Şipsca). Şcolile româneşti au dispărut după 1940. 

În Bulgaria au funcționat până în anul 1941 două şcoli româneşti (la Sofia şi Giumaia) şi şapte 
biserici, cu toate că statul român permitea funcționarea unui număr superior de şcoli bulgăreşti în 
România. În Grecia funcționau, în anul 1935, 25 şcoli primare şi patru secundare, cu predare în limba 
română, finanţate de statul român. La acestea se adăuga şcoala superioară de comerţ de la Salonic, o 
şcoală superioară de fete şi un liceu la Grebena, un gimnaziu mixt la Ianina şi 11 biserici.” 

În anul 1941 existau 29 şcoli primare şi patru secundare în Grecia, cinci şcoli în Albania şi o 
şcoală în Bulgaria. Acestea erau finanţate de statul român. Au fost închise datorită războiului. 

Prezentăm în continuare sumele alocate de Guvernul Român pentru funcţionarea şcolilor şi 
bisericilor româneşti din Balcani. 


* Literatura bulgară”, Bălbarska Literatura, Plovdiv, 1896, p. 36, apud I. Bărbulescu, p. 23 

“0 Stelian Brezeanu, Gh. Zbuchea 1997, nota 152, p. 330, din Memoriu al patriarhului României, Nicodim, în 
numele sfântului Sinod, către mareşalul Antonescu despre situaţia românilor din Peninsula Balcanică, 17 
decembrie 1942. 

4l Idem, nota 139, p. 298, extras din „Românii de peste hotare”, 21 martie 1935, de Mihai A. Blenche, Ministerul 
afacerilor externe. 

C. Angelescu 
C. Angelescu 


1927 32.199.268 C. Angelescu 

1929 35.345.529 N. Costăchescu 

1930 30.975.503 N. Costăchescu 

1931 | 26.818.500 
1932 | 21.215.010 
1933 [| 21.000.000 
1939? | 13.796.000 O 


Sursa - V. Diamandi Aminceanu 1938, p. 162-163 


O mare parte dintre aceste şcoli au fost distruse în timpul celui de-al doilea război mondial. În 
anul 1945 exista un număr de 30 de şcoli din Grecia, aşa cum reiese din tabelul cuprinzând şcolile 
primare şi secundare din 1945/1946 (Stelian Brezeanu, Gh. Zbuchea 1997, nota 154, p. 335-336). La 
data de 21 februarie 1946, guvernul elen dispunea la închiderea şcolilor româneşti din Grecia şi 
expulzarea profesorilor români din această ţară.” Ana Pauker, ministru de externe în 1948, a desființat 
şcolile şi bisericile româneşti din Balcani, renunțând la localurile acestora şi la tot materialul auxiliar. 
Este anul în care dosarul chestiunii aromâneşti este clasat. Intervenţiile în favoarea aromânilor s-au 
realizat pe canale particulare, la iniţiativa unor aromâni aflați în străinătate. Oficial, statul român nu a 
mai intervenit în legătură cu această chestiune până la revoluţia din 1989. 


Colonizarea Cadrilaterului 

Constantin Noe, unul dintre meglenii entuziasmați de gândul colonizării în Cadrilater a 
aromânilor confruntați cu greutăți deosebite în Grecia interbelică, a făcut un excelent rezumat în revista 
„Sociologie Românească” (Constantin Noe 1938, p. 119-159) al acţiunilor întreprinse în această direcție 


“* Stelian Brezeanu, Gh. Zbuchea 1997, p. 42-43 
8 Idem, nota 158, a ministrului educaţiei şi învăţământului Ştefan Voitec, către ministrul afacerilor străine Gh. 
Tătărăscu, p. 343-344. 

de aromânii aflaţi în ţară şi de cei care doreau să emigreze. Datorită faptului că România a fost nevoită 
să cedeze Cadrilaterul Bulgariei în anul 1940, stabilindu-se convenţia schimbului de populaţie între 
Bulgaria şi România, considerăm că modalitatea în care s-a realizat colonizarea Cadrilaterului este 
relevantă pentru a arăta drama aromânilor emigranţi pe un teritoriu pe care-l credeau al țării lor şi pe 
care l-au stăpânit mai puţin de 15 ani. 

După 1878, cu toate că România a avut o contribuţie decisivă la desfăşurarea războiului ruso- 
turc, stăpânirea bulgară a dus o politică de asimilare etnică pentru românii aflaţi pe teritoriul Bulgariei. 
Populaţia românească se afla într-o stare de inferioritate faţă de populaţia bulgară şi turcă. (Constantin 
Noe 1938, p. 120) 

Pentru a înţelege cum s-a realizat colonizarea Dobrogei trebuie făcut un scurt istoric. Cadrilaterul 
a intrat în componența Regatului României după războiul balcanic din 1913. La 1 aprilie 1914 s-a 
adoptat „Legea pentru organizarea Dobrogei Noi”, rămasă fără urmări datorită izbucnirii războiului. La 
15 decembrie 1918 se adoptă „Legea pentru Expropriere şi Împroprietărire” (reforma agrară), fără nici 
o diferenţiere de natură etnică. 

Dar legea care aduce unele prevederi în vederea unor eventuale colonizări în Cadrilater este 
„Legea de modificare a unor dispoziţiuni din cap. VI al legii de la 1 aprilie 1914 pentru organizarea 
Dobrogei Noi”, publicată în Monitorul Oficial nr. 89, din 22 aprilie 1924. 

Cum s-a ajuns la colonizarea cu aromâni a Cadrilaterului? Care au fost cauzele? Cine a avut 
inițiativa? Trebuie spus că alături de aromâni au fost colonizați şi regăţeni. 

După Pacea de la Bucureşti din 1913 s-a încercat uniformizarea etnică a statelor balcanice prin 
schimbul de populaţie. Primul tratat s-a realizat între Turcia şi Bulgaria (29 septembrie 1913). Se 
prevedea schimbul de populaţie de la graniţe pe o adâncime de 15 km de o parte şi de alta. Convenţia de 
la Neuilly (27 noiembrie 1919) între Bulgaria şi Grecia (C. Noe apud., C. Evelpidis, „Les Etats 
Balcanique”, Paris, 1930) duce la schimbul dintre 50000 de greci şi 70000 de bulgari, iar Convenţia de 
la Lausanne (20 ianuarie 1923) privind schimbul de populaţie dintre Turcia şi Grecia are consecințe din 
cele mai importante asupra aromânilor din Grecia. Grecia a primit aproximativ 1200000 de etnici 
„greci” din Turcia. O parte importantă a acestora a fost instalată în Macedonia şi Tracia, mărind astfel 
brusc densitatea zonelor locuite. Această presiune demografică nemaiîntâlnită de la năvălirile barbare a 
avut consecinţe negative din punct de vedere economic şi social asupra populaţiei aromâneşti. Această 
populaţie adusă în Grecia a fost împroprietărită. 

Au apărut conflicte locale între populaţia aromânească şi cea grecească. S-a dezvoltat curentul 
pro-românesc. Cei care împărtăşeau idei naționale româneşti au fost supuşi unor violente acte de 
presiune din partea autorităţilor greceşti. Au avut loc, spune C. Noe, numeroase procese, întemniţări, 
atacuri ale bandelor greceşti, crime. 

Aceste acte de intimidare au dus la o refervescență naţională a tuturor etniilor care trăiau în 
Grecia, astfel că aromânii au aderat şi ei la ideea unei eventuale emigrări în „patria mamă”. Au existat 
trei centre mai importante care au încurajat această idee: Meglenie, Veria şi Vodena. Ideea emigrării 
aromânilor în Cadrilater este consecinţa extraordinarei presiuni numerice la care a fost supusă populația 
românească din Grecia. 

Ideea migrării spre România s-a format în 1921-1923 sub presiunea noilor veniți în Grecia. 
Românii macedoneni au început să se intereseze de starea de lucruri din România, să chestioneze rudele 
care se aflau în ţară. După semnarea tratatului de la Lausanne, în luna martie 1923 un grup de români s- 
a adresat revizorului şcolilor române din Macedonia, cerându-i să intervină pe lângă guvernul român şi 
să se intereseze dacă există posibilitatea emigrării în ţară. În aceiaşi lună s-a trimis o scrisoare 
guvernului român şi oficialităților din țară.“ 


+ Memoriul prezentat ministrului Al. Constantinescu: „Domnule Ministru, Sosit de curând din Macedonia, unde 
am urmărit deaproape starea de lucruri şi situația românilor de acolo şi unde am păstrat întotdeauna contact cu toţi 
fruntaşii ținuturilor aromâneşti, cunoscând în acelaşi timp situația Greciei, Serbiei, Bulgariei şi României, precum 

şi transformările lor din ultimii ani, subsemnatul, fiu al bătrânului Toli Hagigogu, care, ca conducător al 
districtului Verria şi-a pus în joc viaţa şi averea pentru cauza Românească — nu exagerez când cred că vă vorbesc 
în perfectă cunoştinţă de cauză, în numele poporului Român din Macedonia. în numele acestui popor, mă adresez 
Țărei Mume, României, prin d-voastră, Domnule Ministru, unul din cei mai demni conducători ai ei, sperând a vă 
convinge de starea lucrurilor şi, odată D-voastră convins, ştiu că totul va fi salvat, spre binele Ţării şi al 
compatrioților mei. Voi începe prin a vă arăta situația actuală a Românilor în Macedonia. 

Afară de Românii din Pind, cari constituesc o masă mai compactă de 40-50 sate a câte 100-1000 familii, 
ceilalți Români din districtele Veriei, Caterina, Vodena, Meglenia, etc., formează grupe de 15.000-25.000 suflete, 
înconjurați şi înnecaţi între grupe de 3-400.000 de greci. După statisticile făcute în Macedonia în ulțimii ani, s-a 
constatat că Aromânii sunt foarte prolifici şi la fiecare 25 ani numărul lor se dublează. Tot surplusul acesta de 
populaţie, noi îl pierdem însă, căci el e nevoit să se reverse în oraşe, alimentând astfel cu energii noi poporul grec 
şi în mai mică măsură pe Sârbi şi Bulgari. În marile centre greceşti, se va găsi întotdeauna, mai ales în clasa 
industrială şi comercială, un mare număr de Aromâni, în familiile cărora însă, abia bătrânii mai vorbesc 
aromâneşte... 

Şi situaţia aceasta durează de secole, domnule Ministru. Gândiţi-vă la comoara de suflet şi energie care s- 
a revărsat din aceşti munţi să alimenteze statele străine şi să le dea eroii cu care ei se mândresc, şi pe care noi îi 
ştim că au fost de ai noştri... 

Războiul a îngreunat şi mai mult situația Aromânilor. Azi ei nu se mai pot menţine în Macedonia nici cât se 
mențineau până acum; aceasta din cauza sistematicii constrângeri a Grecilor, care caută cu orice preţ să-şi 
naționalizeze solul. Iată cum au procedat aceştia: Statul Grec, prin tratatul de la Lousanne a scăpat întâi de Turci. 
Atunci s-a îndreptat în contra Bulgarilor. A stabilit în fiecare sat bulgăresc familii de refugiați Greci din asia Mică, 
care, sprijiniți de guvern, prin greutăţile ce le făceau Bulgarilor, I-au silit pe aceştia să emigreze în masă. Acum 
Statul grec îşi îndreaptă privirile asupra elementului Aromânesc... 

Terenul Macedoniei aparținea mai tot beylor turci, care dădeau moşiile lor în exploatare elementelor creştine, 
printre care şi Aromânii. Toate aceste moşii, prin tratatul de la Lousanne, au trecut în posesia Statului grec, care le 
dă în stăpânire definitivă exclusiv refugiaților greci. Iar în ce priveşte comercianții aromâni, ei sunt distruși de 
comercianții Greci, veniți în număr mare din Constantinopol şi Asia Mică, şi pe care guvernul îi sprijină prin 
bănci şi alte înlesniri. Prin urmare, Aromânii sunt în scurt timp meniti pieirii, şi naţionaliceşte şi economiceşte. 
Țara Românească trebuie să scape de o plagă dureroasă cauzată de elementele străine din Dobrogea, precum şi de 
enervările pricinuite de repetatele incursiuni ale comitagiilor bulgari. Românii din Macedonia, fiind în situaţia sus- 
zisă, formează, tocmai azi, elementul care poate salva Dobrogea, salvându-se pe sine. Transplantarea elementului 
aromânesc şi sprijinirea lui în Cadrilater va aduce în scurt timp, romanizarea completă a Dobrogei. Acela care ține 
în mână salvarea populaţiei româneşti din Macedonia şi siguranţa unei provincii a Țării Româneşti şi prin acesata 
şi viitorul acestei țări, sunteţi d-voastră... 

Pentru cei care cunosc situaţia din Macedonia, precum şi curentele pornite acolo nu există decât o singură soluţie: 
Mutarea aromânilor în Dobrogea. Şi acesta ar fi posibil în modul următor: Statul să asigure printr-o lege o 
întindere de pământ, plătibilă în rate lungi, fiecărei familii care ar veni din Macedonia. Banca Naţională a 
României să facă un împrumut amortizat în 30-40 de ani, cu dobândă mică, ca să se avanseze credite şi materialele 
necesare refugiaților veniţi, pentru a putea înjgheba gospodăriile. România ar pune la dispoziţie terenurile 
disponibile... 

În scurt timp şi pe nesimţite Dobrogea va fi pur românească. Odată începutul făcut, chiar dacă mai târziu numărul 
emigranților s-ar mări, ei se vor întinde singuri în Basarabia şi în marile centre comerciale, fără susținerea 
Statului, unde prin recunoscutele lor aptitudini comerciale vor înlocui multe elemente străine, contribuind astfel la 
naționalizarea şi extinderea comerțului român, mai laes că pieţele orientale le sunt cunoscute lor. 

E de dorit, domnule ministru, ca primele colonizări să se efectueze în cele mai bune condițiuni, care numai aşa ele 
vor putea să continue şi să ajungă la bun sfârşit. 

Dacă însă credeţi că sunt obstacole prea grele la îndeplinirea acestui proiect, vă stau la dispoziție pentru a vă da 
toate lămuririle necesare asupra modului cum s-a procedat în Grecia şi Serbia. 

V-am redat situaţia în linii generale, fără să intru în amănunte, dorind a câştiga mai întâi principiul. 

Domnule Ministru, dacă toate acestea se vor aduce la îndeplinire — nu e o imposibilitate, nu e un vis, e o realitate 
văzută de mine în alte State — Țara întreagă vă va fi recunoscătoare, iar pentru noi Macedonenii veţi fi un 
Mântuitor. 

Mulţumindu-vă pentru bunăvoința ce ați avut, etc. 

La 30 noiembrie 1924 s-a ținut la Veria un congres care a avut 400 de reprezentanți, care a tratat 
problema emigrării. Ca răspuns la desele solicitări din partea aromânilor s-a constituit un comitet (3 
ianuarie 1925) cu scopul ajutorării imigrării. 

Au emigrat atât aromâni din Grecia cât şi din Albania, Bulgaria şi Yugoslavia. Ei au fost aşezaţi 
în judeţele Durostor şi Caliacra. La începutul anului 1925, în Caliacra au fost aduse 1943 de familii de 
macedoneni, iar în Durostor 3003. După anul 1933 colonizarea s-a oprit. Socotim deci un număr de 
4946 de familii. Luând o medie de 5 persoane la fiecare gospodărie, putem considera aproximativ 
25000 de aromâni veniți în Cadrilater în anii 1925-1933. 


Megleno-românii 


„Graiul mijlocitor între aceste două dialecte (daco-român şi aromân n.n.) a fost 
cel vorbit odinioară de Românii din Hemos şi în genere în nordul peninsulei balcanice; 
acesta nu pare a fi deosebit de cel daco-român decăt prin elementele împrumutate în 
decursul vremii de la românismul din Pind. Reprezentantul lui e astăzi aşa numitul 
dialect megleno-român, adică a Românilor din Meglenia, un ţinut din apusul Rodopei, 
în Macedonia ” (George Murnu, 1913, p. 209-210) 


Megleno-românii (vlaşii) provin din ţinutul Meglen (tk. Caragiova), situat la granița de nord a Greciei 
cu Macedonia. Ţinutul este mărginit „la răsărit cu Vardarul, la sud cu plaiurile laniţei şi ale Vodenei, la 
nord cu munţii Marianşca, iar la apus cu munţii Cosuf şi Nigea” (loan Neniţescu, 1895, p. 384). 
Megleno-românii s-au identificat cu aromânii în lupta acestora pentru cucerirea de drepturi naționale, de 
aceea ei sunt socotiți de unii autori ca făcând parte din familia aromânilor. Partea de nord a ținutului 
Meglen, cu trei comune Huma, Coinsco şi Sirminina (aproximativ 2000 de megleno-români în mare 
parte slavizaţi), se află în Macedonia, restul de şapte comune, Lugunţa (Langardia), Birislav (Periclea), 
Liumniţa (Skra), Cupa (Kupa), Oşani (Arhanghelos), Ţârnareca (Karpi), Baroviţa şi orăşelul Nânta 
(Notia), fiind în Grecia. Românii megleniţi locuiau şi în alte comune învecinate, dar se aflau în 
minoritate. Th. Capidan (1942, p. 20) observa în anul 1909 că satele Coinsco şi Siminina erau complet 
slavizate (bulgarizate), locuitorii păstrându-şi doar portul şi obiceiurile româneşti, iar în Boroviţa doar 
bătrânii mai vorbeau dialectul românesc. 

Pericle Papahagi, în lucrarea Megleno-românii, vol I, 1902, realizează o trecere în revistă a 
primilor scritori care s-au ocupat de studiul megleno-românilor: Gustav Wiegand, V/aho-Meglen, 
Leipzig, 1892; N. Popilian, Românii din Peninsula Balcanică, Bucureşti, 1885; Apostol Mărgărit, în 
„Convorbiri literare”, VIII, 1874; loan Neneţescu, De la Românii din Turcia Europeană, Bucureşti, 
1895; B. Nicolaides, Les Turcs et la Turquie contemporaine, Paris, 1859; I.G. von Hahn, Reise durch 
die Gebiete des Drin und Wardar; Gopcevic, Makedonien und Alt-Serbien; V. Koncev, Mekedonien, 
Sofia, 1900; I.C. Jirecek, Archiv fur slavische Philologie, XV, Uber die Wlachen von Moglena. 

Numele de megleno-români reprezintă un nume cărturăresc, adoptat după numele ținutului 


Meglen, românii fiind cunoscuţi sub numele de „vlaşi”"5 . Vlaşii au avut puternice legături cu bulgarii 


Steriu T. Hagigogu (loc. de rezervă în Reg. 40 Călugăreni) 

Bucureşti, 20 octombrie 1924.” Din Emigrarea aromânilor şi colonizarea Cadrilaterului, p. 19-22 

"5 Este curios faptul că locuitorii din Cerna se consideră megleno-români (makedoni), pe aromâni numindu-i vlaşi. Se 
pare că ei şi-au pierdut etnonimul în schimbul denumirii literare apărute la sfârşitul secolului trecut. Aceasta şi probabil 
ca o reamintire a locului de origine de unde au plecat. Iată ce spunea Th. Capidan (anul 1928), despre numele lor etnic: 
„Ei între ei se numesc «Vlaşi» şi cu acest nume sunt cunoscuţi de neamurile cu cari stau în apropiere; numele 
«Rumon», cu care ar fi trebuit să se cheme, s-a pierdut fără urmă. Se înţelege dar, că noua denumire de 
Meglenoromâni dată acestor «Vlaşi», în spre deosebire de Macedoromâni, se întrebuințează numai de către cărturari 

din jur (populația bulgărească, şi ea mahomedanizată, era cea mai numeroasă - circa 40 comune), o 
mare parte fiind bulgarizați. Vlaşii sunt singura minoritate românească din rândul căreia au trecut la 
islam. Acest lucru s-a întâmplat, după toate probabilitățile, în jurul anului 1650 (locuitorii din Nânta, 
care au fost expulzați de autoritățile greceşti în Tracia turcească, în anii 1921-192246). 

Dăm în următorul tabel numărul megleno-românilor indicând anul şi satele respective. În 
majoritatea acestor sate se aflau şcoli şi biserici româneşti. 


(1892) (1900) (1895) (1902) (1925) 
| Birislav_ |450 [380 [660 [s6 [5o | 
| Lugunța |900 |700 [900 [1400 [1350 | 


| Cupa |800 [600 [800 [əs [%0 | 


Livadchi 2000 2100 4300 2500-3000 3000 
(aromân) 


4960 1450 


Th. Capidan, pornind de la studiul dialectelor aromân, istro-român şi megleno-român, dezvoltă o 
teorie interesantă în ceea ce priveşte geneza şi originea comunității megleno-române. O. Desuşianu şi 
Jirecek considerau că megleno-românii provin din amestecul românilor cu pecenegii - aşezaţi în această 
zonă după înfrângerea lor de către împăratul bizantin Alexios Commenos la anul 1091-, plecând de la 
fizionomia asiatică (pomeţii obrajilor mai accentuaţi) a acestora. Weigand şi George Murnu (1913, p. 
229-230) considerau că megleno-românii sunt urmaşii Imperiului Româno-Bulgar al fraţilor Petru şi 
Asan, a dinastiei assanizilor (teorie cu care Jirecek nu era de acord) şi care s-ar fi retras în ţinutul 
Meglen. Pericle Papahagi nu este de acord nici cu Jirecek nici cu Weigand, considerând că megleno- 
românii sunt urmaşi ai pecenegilor, dar că aceşti pecenegi erau români, confuzia apărând din faptul că 
românii erau numiţi în trecut pecenegi, în loc de vlahi (Pericle Papahagi, 1895, p. 7). Numărul 
românilor a fost foarte mare, considera P. Papahagi, altfel neputând explica formarea dinastiei 
assanizilor (dinastie stinsă în anul 1257). Th. Capidan (1925, p. 56) nu este de acord cu nici una din 
aceste teorii. El pleacă de la asemănarea dialectului megleno-român cu limba română vorbită în nordul 
Dunării, afirmând că este sigur că megleno-românii au stat o lungă perioadă în Rodope (datorită 
asemănării dialectului meglenit cu limba vorbită de bulgarii din Rodope) înainte de a se muta în ţinutul 


şi serveşte mai mult ca să arate regiunea în care sunt cuprinse satele locuite de ei. Ei înşişi nu numai că nu cunosc acest 
nume, dar nu ştiu nici măcar de numele «meglenit» pe care, iarăş, numai cărturarii îl întrebuințează, în opoziție cu 
român, aromân şi istroromân. ”, Meglenoromânii, vol 1, p.5. 

4 Prof. Thede Kahl are meritul de a fi descoperit localităţile în care se găsesc nântenii. Acestea sunt: Edirne 
(1002), Kirklareţi (100), Babaescki (70), Liileburgas (80), Uzunköprü (100?), Corlu (1007), Malkara (50), Balli 
(10), Gözsüzköy (50), Kalamiş (50), Hoşköy (20), Mürefte (5), Şarköy (80). 

41 G. Weigand, Die Vlaho-Meglen, Leipzig, 1892, p. XXVI 

48 V, Končev, MAKEJOHHA, Sofia, 1900, p. 146 

# Toan Neniţescu, 1895, p. 389 

5 Pericle Papahagi, 1902, p. 44 

Meglen”'. Se observă, spun atât P. Papahagi cât şi Th. Capidan, că din dialectul aromân şi cel megleno- 
român lipseşte influența slavă, fiind prezentă în schimb influența grecească. 

În câmpia Meglenului, cea mai fertilă din Grecia, meglenii se ocupau cu agricultura, creşterea 
viermilor de mătase, industria casnică, creşterea animalelor. Dar, elemente de cultură populară confirmă 
faptul că, în trecut, au fost oameni ai munților, venind probabil din Rodope sau Balcani. 

Un obicei interesant, care arată legătura între megleniți, aromâni şi daco-români este întâlnit la 
Crăciun. Bodnicul (la aromâni babnic) este un obicei care se desfăşoară în ajunul Crăciunului, pe 24 
decembrie. Bărbatul (capul gospodăriei) mergea în pădure şi aducea o buturugă de stejar.” Acest butuc 
era pus în vatră şi ars câte puţin până la Bobotează." Cenuşa era pusă la rădăcinile pomilor fructiferi 
(pentru rod), aromânii o dădeau la vite (pentru vindecare). Însemnătatea acestui obicei este următoarea: 
butucul” reprezintă zeul ajuns la bătrâneţe, care moare, este incinerat şi reînvie. 


Istro-românii 


Vlahii se întâlneau în Istria, comunele Possert, Gradigne, Letai, Grobnic, Susnenizza, Bârdo, 
Vilonova, laseniţa, Ieiane, Mune; se întâlneau şi în insula Veglia (Verias5) în localitatea Poglizza. 
Locuitori ai comunelor Milohnici, Băicici şi Nenadici erau numiţi vlahi, cu toate că nu mai vorbeau 
româneşte. Români se găseau răspândiţi şi în comunele Cîrniac, Vighinmost, Cristine (ortodocşi); 
Sumberg, Soşite, Cale, Stodragra, Constantinovaţ (uniţi). 

Insula de românitate întâlnită în Croaţia nu este inclusă la minoritatea aromână, deosebindu-se de 
aceştia, cât şi de megleno-români inclusiv prin dialectul limbii vorbite (istro-român). Numele lor 


” Migrarea lor dintr-o zonă muntoasă se confirmă prin arhetipurile de cultură populară găsite în studiile de teren 
la megleniții din com. Cerna. Exemplu putem lua un obicei ținând de sărbătoarea de Crăciun: bărbatul, capul 
gospodăriei, lua un butuc de stejar (stejarul a fost arbore sacru la români), în Ajunul Crăciunului, şi îl băga în 
sobă, arzându-l câte puţin până la Bobotează. Cărbunele rezultat era pus la rădăcinile pomilor ca să fie roditori (la 
aromâni se dădea la vite pentru a fi ferite de boli). Acest obicei ţine de o străveche civilizaţie a lemnului în 
opoziţie cu civilizația mediteraneană a pietrei. Zeul ajuns la bătrâneţe era incinerat, murea şi renăştea. Obiceiul 
este întâlnit la aromâni (babnic), români, megleno-români (bodnic), letoni (a se vedea şi Ion Ghinoiu, Panteonul 
românesc, 2001). 

5? La megleni, bărbatul cu buturuga în braţe, împreună cu familia, ieşea în curte. În unele sate (Huma, Birislav) 
butucul purta numele de cloşcă. Copiii veneau cu rămurele în mâini, reprezentând puii. Aceste rămurele se ardeau 
împreună cu butucul. 

55 „Există obiceiul, am întâlnit, de Crăciun să se ia un butuc şi să se bage ...? Ha, ha, ha, ha. Ce e cu butucul 
ăsta? Din ce era făcut? Ce reprezenta? Uite ce se întâmplă. De exemplu în seara de Moş Crăciun când venea, 
femeia pregătea acolo masă, bărbatul lua cel mai mare butuc de stejar. «Hă-hai, a venit Moş Crăciun, dedă 
Bodnicul a venit», adică cu butucul ăla. Cum se numea? Bodnicul, Moş Crăciun, bodnicul. Moşul era butucul? 
Butucul da, Bodnicul. Şi veneau cu butucul ăla şi îl puneau în foc. Şi cât timp ardea? Până dimineaţă, acolo. Cu 
cenuşa ce se făcea? Cu cenuşa? Era bună la ceva? Nu ştiu, se arunca prin curte poate, dar asta era obiceiul, adică 
în seara aia venea Moş Crăciun.” (Inf. Noice Hristu) 

„Era obiceiul ca în seara de Crăciun să se bage buturuga...? Ooo! În seara de Crăciun ce făceau? Se duceau şi 
adunau rămurele mici, tăiate, tăiate, tăiate şi spuneau că ăştia sunt pui. Se duceau şi tăiau un lemn mare şi-l 
duceau. Şi ăla, buturugul şi cu puii ăia ardeau până în Bobotează. Și purta un nume buturuga asta? Bodnicul. Moş 
Bodhnicul. Dedu Bodnicul. Dedu, adică bunicul. Dar buturuga din ce trebuia să fie? Din stejar. Aduceau buturuga 
aia, o puneau în foc, o scoteau iar, şi-o ţineau până la Bobotează.” (Suca Atanase) 

54 Buşteanul reprezintă mortul („L-am găsit buştean”, l-am găsit mort). Este „substitutul zeului fitomorf, specific 
civilizaţiei lemnului, reprezentat de un trunchi obţinut din tăiatul (moartea) unui brad (stejar, n.n.), ars pe vatră 
(incinerat) în noaptea de 24/25 decembrie, la moartea şi renaşterea anuală a divinității precreştine” (Ion Ghinoiu, 
Panteonul Românesc, 2001, p. 32) 

5 Teodor T. Burada, Cercetări despre românii din insula Veria, laşi, Tip. Naţională, 1895. 

* Teodor T. Burada, O călătorie la vlahii (românii) din Kraina, Croaţia şi Dalmația, laşi, 1908. 

provine după localizarea geografică (peninsula Istria). Românii din Croaţia au fost asimilați în secolele 
XVII-XX. Numărul lor este apreciat la 3000-4000. 

Silviu Dragomir afirma că până în sec. al XVI-lea vlahii s-au aflat în ţinutul dintre Cetina şi 
frontiera Bosniei, până la ramificaţiile Alpilor din nordul Mării Adriatice”. 

Scriitorii croaţi (sec XVI) considerau pe vlahi (întâlniți şi sub numele de morlaci sau cici) ca 
având aceiaşi naționalitate cu românii. Episcopul Simun Kozicic din Modrussa: “învingând Traian acea 
țară (Dacia), o coloniză cu Romani, din care pricină Moro-Vlahii afirmă şi acum că sunt Romani”. (S. 
Dragomir, op. cit., p. 14). 

Vlahii au ajuns în Istria în sec. XVI, în urma unei epidemii de ciumă din a doua jumătate a sec 
XV care, a lăsat în Istria pământuri întregi nelucrate. Vlahii s-au retras, în acest ținut, din calea turcilor. 
De asemenea, din cauza urcării dărilor de la 20 la 32 ducați (anul 1458), vlahii din Clissa şi Fiume au 
migrat în Istria, proces care a continuat până în sec XVI. 

Silviu Dragomir aducea două argumente privind migrarea vlahilor: limba vorbită se apropie mult 
de daco-română; cât au stat în Croaţia au avut religie ortodoxă, astfel că este imposibil de conceput ca 
să fi fost formaţi ortodocşi între catolici. 

Autohtonia românilor din Croaţia nu este plauzibilă, considera Silviu Dragomir, datorită faptului 
că dialectul istro-român este foarte apropiat de cel daco-român. Vlahii din Bosnia şi Croaţia sunt 
considerați ca strămoşi ai celor din insula Veglia şi din Istria. De asemenea, se lua în considerare şi 
originea ortodoxă a vlahilor într-o Croaţie catolică: „ortodoxia lor dovedeşte originea dintr-un teritoriu 
supus influenţei bizantine, sau, cel puţin, trecerea lor prin Bosnia, unde biserica răsăriteană totdeauna a 
fost predominantă.” (Vlahii şi Morlacii, p. 109, a se vedea şi Originea coloniilor din Istria, p. 20). 

Din vechile documente croate descoperite, rezultă o oarecare autonomie şi autoadministrare de 
care s-au bucurat vlahii din Croaţia, având conducător vlah (hrisovul lui Hanz Frankapan, anul 1435). 


Vlahii timoceni 


„Întotdeauna şi niciodată nu ne-a fost ruşine să spunem că suntem români. limba 
noastră maternă e româna, da' de rodină (tară) e bulgara. Vlahi ne zic ei, aci, dimi, 
trăim în Bulgaria, vorbim limba românească; ne înțelegem aşa şi cu românii” 
(Clasinca Chirulova Stoianova, sat Gâmzova, în Monica Budiş, Comunitatea românilor 
de pe Valea Timocului bulgăresc, Ed. Militară, Bucureşti, 2001, p. 118) 


Comunitățile de vlahi (rumâni) de pe valea Timocului (Serbia şi Bulgaria) sunt şi astăzi considerate de 
către autorităţile respective ca fiind sârbi, respectiv bulgari. În Bulgaria românii se extind şi de-a lungul 
Dunării spre Lom şi Silistra (românii dunăreni). În Serbia locuiesc în numeroase sate din judeţele 
(plasele) limitrofe României (Craina, Timoc, Morava). Românii timoceni fac legătura între românii 
nord-dunăreni şi grupele de aromâni din Rodope şi Pind. 

Dunărea nu a fost niciodată o graniţă etnică, trecerea ei fiind deosebit de uşoară (mai ales în pasul 
de la Porţile de Fier, după cum releva G. Vâlsan; de altfel Carpaţii continuă şi peste Dunăre, în Craina 
Serbiei, astfel că geografia era aceeaşi). “O singură unitate fizică şi umană (românească n.n.), permiţând 


“ Silviu Dragomir, Originea coloniilor române din Istria, Academia Română, Mem. Secţiunii Istorice, Bucureşti, 
Cultura Naţională, 1924, p. II. 

o lesnicioasă circulație transversală pe fluviu, dar greu accesibilă atât dinspre Răsărit cât şi dinspre 
Apus. Fa se leagă pe nesimţite de regiuni asemănătoare, atât spre Nord cât şi spre Sud. În Nord, se află 
cuibul cel mai autentic al românismului, Stara-Planina, în bazinul Niş, Pirot şi Sofia, în țara Şopilor, a 
existat o populaţie românească, ale cărei urme s-au păstrat până aci în toponimie. Acestea sunt fapte 
geografice incontestabile, şi pe temeiul lor, se poate face o serie de deducţii plauzibile asupra rolului 
acestei regiuni în trecutul neamului nostru”. (Pământul românesc şi frumuseţile lui, Dunărea de Jos, p. 
90) 

Sunt cunoscuţi prin cercetările mai vechi, destul de puţine, ale unor specialişti ca Emanoil 
Bucuţa, Românii din Bulgaria; Românii dintre Vidin şi Timoc; Leon Boga, Românii din Macedonia, 
Epir, Tesalia, Albania, Bulgaria şi Serbia; C. Constante, Anton Golopenţia, Românii din Timoc; N. 
Constantinescu, Vechimea românilor timoceni; Chestiunea timoceană; Popescu Spineni, Românii din 
Balcani, Sandu Timoc, Poezii populare din Valea Timocului, George Vâlsan, Românii din Bulgaria şi 
Serbia; Românii din Serbia, precum şi mai noi, ca Virgil Nestorescu, Românii timoceni din Bulgaria; 
Monica Budiş, Comunitatea românească de pe valea Timocului bulgăresc. 

